Bosch Stacionarna kružna testera GCM 10 MX cena, cene Srbija, prodaja Beograd Novi Sad Niš\nBosch Stacionarna kružna testera GCM 10 MX cene\nStacionarna kružna testera BOSCH GCM 10 MX, 0601B29021, - Stacionarna kružna testera BOSCH GCM 10 MX, 0601B29021... specifikacija\ncena od 43.200,00 do 52.061,00 din | prodavnica (3)\nStacionarna kružna testera BOSCH GCM 10 MX, 0601B29021\nEPonuda nije internet prodavnica već Vam omogućava da brzo i lako nađete Bosch Stacionarna kružna testera GCM 10 MX po najjeftinijoj ceni. Naš cilj je da kupci budu što bolje informisani o ponudi Bosch Stacionarna kružna testera GCM 10 MX na tržištu Srbije. Vrlo lako nalazite željeni proizvod za kategoriju Stoni cirkulari testere cene, ne morate da lutate od sajta do sajta za Bosch Stoni cirkulari testere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch Stacionarna kružna testera GCM 10 MX sa PRODAVCEM. EPonuda ne može da garantuje potpunu tačnost specifikacije i slika za Bosch Stacionarna kružna testera GCM 10 MX. Pre kupovine, podatke za Bosch Stacionarna kružna testera GCM 10 MX proverite na sajtu PROIZVOĐAČA.


Martin Hajperc (Foto Sputnjik)\nOn je taj boravak pretočio u "politički triler sa elementima fikcije" pod naslovom "Kad na Balkanu odjekne pucanj, to nije slučajno".\nOn za Politiku kaže kako su na Kosovu avanturisti i ratni zločinci postali poželjni saveznici Zapada.\nPolitika navodi da je Hajperc bio savetnik u nemačkom Ministarstvu odbrane i Investicionoj banci u Luksemburgu, potom zamenik šefa administracije ministra finansija Volfganga Šojblea i lični savetnik Žan-Kloda Junkera.\n"Kosovo je za Srbiju definitivno izgubljeno. Situaciju u Srbiji možemo uporediti sa situacijom u Nemačkoj 1960-ih i 1970-ih godina, kada je nama Nemcima postalo jasno da smo izgubili istočne teritorije, odnosno Istočnu Nemačku. To je bio izuzetno dug i bolan proces, ali i izuzetno važan, kako bismo nakon toga, ostavljajući bol za sobom, mogli da idemo u budućnost", kaže Hajperc.\n"Vili Brant je tada rekao: ’Nećemo odustati od onoga za šta znamo da je odavno izgubljeno’. Gubitak je realnost. Moramo da postanemo svesni tog gubitka", rekao je Hajperc.\nKako navodi Politika, on je u knjizi opisivao svoj susret u jednom baru sa Ramušem Haradinajem, koga su Amerikanci posle ranjavanja smestili u bazu Bondstil, jer im je bio potreban da bi kontrolisao Hašima Tačija.\nHajperc, kako se dodaje, nije štedeo prideve da istakne duboki prezir prema dvojici vođa OVK, presvučenih u evropske političare.\n"Oni su bili naši saveznici kada smo se borili protiv Miloševića. Srbija je bila protivnik, a OVK strateški partner. Sada je Srbija naš partner i može se zauzeti kritička pozicija u odnosu na OVK", rekao je on i dodao da "u državnim poslovima nema morala".\nHajperc piše i da su na Kosovu Amerikanci apsolutni gospodari i da se, kao Evropljanin, nikada nije osećao tako nemoćnim imao je utisak da je "Ujka Sem" čitao ne samo imejlove Srba i Albanaca, već i pripadnika evropske misije.\n"U takvom području dešava se da vidite i duhove. Čovek se ponekad upita šta je realnost, a šta ne", kaže on.\nNa pitanje zar nije kontradiktorno da se masovnom korupcijom i kriminalom dodje do stabilne situacije, on kaže:\n"Ako govorimo o konkretnoj strategiji, to je deo paketa. Pitanje je koji su nam interesi. To je stabilnost. Shvatam kada se na to gleda na ciničan način".\n"Za mene bi najbolje rešenje za Kosovo bilo po uzoru na Severni Tirol. Ali ja ne znam da li je to bilo realno u tom momentu. Zaista ne znam zašto to nije bila opcija", kaže Hajperc.\n11.05.2021 “Manje zaraženih, vakcinacija glavni adut za izlazak iz pandemije” (213)\n11.05.2021 Na Kosovu preminula 3 pacijenta, 49 novih slučajeva infekcije (111)\n11.05.2021 U Srbiji 1.125 novozaraženih, preminulo 18 osoba (109)


Sedma po redu „Štraparijada“ - Portal Sremske Mitrovice\nSedma po redu „Štraparijada“\nDRUŠTVO SREMSKE VESTI\nSada već uveliko tradicionalna, sedma po redu „Štraparijada“, trenutno se održava u blizini Lovačkog doma u Žarkovcu. Više od deset hiljada ljudi, kako posetilaca, tako i takmičara, odnosno, vlasnika konja, okupilo se kako bi uživalo u sportskom nadmetanju vučnih konja u vuči balvana.\nManifestaciju su svečano otvorili ministar poljoprivrede, šumarstva i vodoprivrede Branislav Nedimović i predsednik Opštine Ruma Slađan Mančić, koji su istakli da su institucije prepoznale značaj ovakvih skupova i ekonomski i turistički potencijal koji sa sobom nose, posebno u manja mesta poput Žarkovca.\nUz izložene domaće proizvode, prisutni mogu da uživaju i u vrućem pečenju, hladnom piću, a za zabavu će biti zaduženi popularni Goci i Lazo.\nTags: „Štraparijada“, Žarkovac\nSinoć održan vinski park!\n“Mitrovačka noć pod zvezdama“ 28. avgusta!


srbijasport.net - Vesti - Esports - Srpska CS:GO reprezentacija savladala Estoniju na startu regionalnog IeSF takmičenja\nSreda, 20.10.2021 00:18\n29.09.2021 Predrag Ciganović RUR\nSrpska CS:GO reprezentacija je svoje učešće na regionalnom IeSF takmičenju sinoć započela pobedom, pošto su u prvom kolu grupne faze savladali Estoniju sa 2-1!\nZa našu CS:GO reprezentaciju nastupaju momci koji igraju za iNation, Ivan ”ptKKK” Popov, Stefan ”SkippeR” Rebrača, Nikola ”Dragon” Bošković, Ivan ”choiv7” Živković i Vladan ”VLDN” Radević i već na samom startu su uspeli da obezbede vrlo važnu pobedu, iako su imali vrlo loš start.\nOkršaj je otvoren na Miražu, gde je naša ekipa imala vodstvo na kraju prvog poluvremena, ali je onda Estonija napravila neverovatnu seriju, da bi na kraju slavila sa 16-12. Tada su se naši momci probudili i počeli da igraju mnogo bolje, zbog čega su bez previše problema osvojili Nuke i Inferno, što će im doneti važna tri poena.\nDanas će se igrati meč drugog kola, gde će se naši momci sastati sa turskom reprezentacijom, koja je bila slobodna juče. Meč će kao i sinoć početi od 19:30! Nakon toga, sledi slobodan dan, pa se vraćamo u akciju u četvrtak protiv Češke republike!\nDa li verujete da Srpska reprezentacija može da obezbedi plasman na završnicu IeSF-a u Izraelu?


Policajcima u RS-u po 1.000 KM – Fokus.ba\nPolicajcima u RS-u po 1.000 KM\nZbog posebno otežanih uslova rada u periodu od 15. marta do 15. aprila predložena je isplata pomoći onima koji su radili najmanje tri sedmice u ovom periodu\nRepublički štab za vanredne situacije donio je na današnjoj sjednici Zaključak o isplati jednokratne novčane pomoći policijskim službenicima od 1.000 KM, javlja Anadolu Agency (AA).\n“Republički štab za vanredne situacije se upoznao sa Informacijom Ministarstva unutrašnjih poslova o posebno otežanim uslovima rada policijskih službenika koji su radili u periodu od 15. marta do 15. aprila, a koji su prouzrokovani pojavom koronavirusa, kao i s predloženim zaključkom da se svakom policijskom službeniku koji je u navedenom periodu radio najmanje tri sedmice isplati jednokratna novčana pomoć u iznosu od 1.000 KM”, navodi se u saopštenju iz Vlade RS.\n“Zadužuje se Ministarstvo unutrašnjih poslova da Fondu solidarnosti za obnovu RS dostavi spisak policijskih službenika koji ispunjavaju uslove za isplatu jednokratne novčane”, stoji u saopštenju.\n“‘Egzodus Srba iz Zapadne Slavonije 1995. godine’, biće obilježen u Gradišci, 1. maja, polaganjem vijenca i cvijeća, na spomen-ploču kod Crkve Presvete Bogorodice, uz prisustvo minimalnog broja predstavnika institucija RS i predstavnika grada Gradiška, bez prisustva građana” navodi se u zaključku.\n“Stradanje pripadnika JNA u Sarajevu – Dobrovoljačka ulica”, prema Zaključku biće obilježeno 3. maja na vojničkom groblju u Miljevićima, polaganjem vijenca i cvijeća, uz prisustvo minimalnog broja predstavnika institucija RS i predstavnika grada Istočno Sarajevo i opština, te bez prisustva građana. ‘Dan pobjede nad fašizmom’, biće obilježen na Trgu palih boraca u Banjaluci, 9. maja, polaganjem vijenca i cvijeća na spomenik poginulim borcima iz NOR-a, uz prisustvo najviših zvaničnika RS i Ambasade Ruske Federacije u BiH, bez prisustva građana”, navodi se u zaključku.


RTCG - Radio Televizija Crne Gore - Nacionalni javni servis :: Region :: Hoti potpisao štetan sporazum\n05. 09. 2020. 19:27 >> 19:25 2\nLider pokreta Samoopredjeljenje Aljbin Kurti rekao je danas da je "nelegalni" premijer Kosova Avdulah Hoti u Vašingtonu potpisao sporazum štetan za Kosovo.\nPrema njemu jučerašnji događaji su pokazali da se predizborna kampanja u SAD nastavlja.\n"Sinoć su, u prisustvu predsjednika (SAD Donalda) Trampa, nelegitimni kosovski premijer i autokratski predsjednik Srbije potpisali sporazum sami sa sobom", napisao je Kurti na Fejsbuku i iznio niz kritika ocijenivši da potpisani dokument ide na štetu Kosova.\nOn je ocijenio da je moratorijum na pitanje članstva i "propitivanje upotrebe Gazivoda ogroman neuspjeh" i da su "svi u regionu svjesni da mini šengen pomaže hegemoniji Srbije u ovom dijelu Evrope".\nPrema njegovim riječima kosovska delegacija je zaboravila i ignorisala zločine i štete tokom rata, dug koji Srbija ima prema Kosovu.\n"Koncesije u Ahtisarijevom planu za manastire i crkve nijesu morale da se pogoršavaju još više u Vašingtonu, kao da Srbija nije dobila dovoljno. Albanci u Preševu, Medveđi i Bujanovcu nijesu odbranjeni, pa čak ni riješeni njihovi problemi. Srbija je tražila pristup moru, uzela ga je, tražila finansije, tražila preusmjeravanje željeznice do Merdara, dobila ga je. Tražila mini šengen, dobila ga. Dakle, nigdje nije obećano uzajamno priznanje", smatra on.\nKurti je postavio pitanje "šta je ova delegacija donijela na Kosovo u odnosu na Srbiju" i odgovorio: "Štetu, sramotu i opasnost".\nOn je ocijenio da Izraelu treba zahvaliti na priznanju, ali da je priznanje Kosova i Izraela nešto što je između tih zemalja, uz pomoć Sjedinjenih Država, a da Srbija nema razloga da bude umiješana u kosovske odnose sa Izraelom.\n"Ne kupujemo priznanje od Izraela ustupajući suverenitet Srbiji", kazao je Kurti.\n"Sa Kurtijem nema razgovora ni dogovora"\nKurti ponovio da će tužiti Srbiju za genocid\n12. 06. 2021. 4\nSastaću se s Vučićem, ali to nije nastavak dijaloga\n02. 06. 2021. 2\n17. 05. 2021. 1


Jovanovski posle velike borbe ostala bez četvrtfinala - Sportske.net\nJovanovski posle velike borbe ostala bez četvrtfinala\nBojana Jovanovski nije uspela da se plasira u treće kolo turnira u Nju Hejvenu pošto je danas izgubila posle velike borbe od Nemice, Julije Gergeš, rezultatom 2:1 u setovima.\nPosle Bojaninog vođstva od 2:1 u prvom setu, Gergeš je vezala čak 5 osvojenih gemova, i taj set lako rešava u svoju korist rezultatom 6:2.\nU drugom setu viđena je veća borba. Bojana je povela 3:0, ali zatim gubi svoj servis, pa je Gergeš servirala za izjednačenje. Međutim naša teniserka vraća izgubljeni brejk prednosti. Ista situacija se ponavlja i kod rezultata 5:3, pa naša teniserka rešava set u svoju korist rezultatom 6:4.\nU trećem setu je viđena sigurna igra obe teniserke na svom servisu do pred dam kraj meča, kada se dešavaju tri uzastopna brejka, na žalost po našu teniserku dva u korist Nemice, pa ona odnosi pobedu 7:5, i 2:1 u setovima.\nU narednom kolu Gergešova igra protiv pobednice meča Stivens i Šmedlova.


Da li će Uber ispasti najveći berzanski promašaj u istoriji? – The PRESTIGE\nLoš prošlonedjeljni početak trgovanja Ubera na Wall Streetu mogao bi se pokazati kao najlošiji start u istoriji berze, moglo se čuti u medijskim krugovima prošlog vikenda.\nMožda se to i pokaže tačnim jer je kompanija čiju su vrijednost optimisti procijenili na čak 120 milijardi dolara, nekoliko dana nakon izlaska na berzu vrijedila je otprilike upola manje.\nSamo prvog dana trgovanja, prenosi Novac.hr, ulagači koji su se prvi odlučili da učestvuju u Uberovoj inicijalnoj ponudi dionica izgubili su 655 miliona dolara. Još gore su prošli stari investitori, oni koji Uber finansijski prate još od 2016, koji su izgubili, gledajući njihov zajednički gubitak – 2,27 milijardi dolara.\nFelix Salmon, jedan od najčitanijih američkih finansijskih komentatora njihov je poraz sažeo u jednoj, bolnoj rečenici: “Ulagači koji su investirali u Uber prije tri godine, prvog dana trgovanja izgubili su 15% uloženog novca, dok su oni koji su tokom te tri godine ulagali u paket dionica S&P500, danas 50% bogatiji.”\nU poruci utjehe koju je prošlog ponedjeljka uputio zaposlenima, Dara Khosrowshahi, predsjednik Uberove uprave, priznao je da dionica nije zaživjela onako kako su se u vrhu kompanije nadali, da je ponedjeljak, kao prvi sljedeći dan trgovanja takođe bio težak, ali da zaposleni (i ulagači) moraju loš Uberov start da uporede sa berzanskim počecima kompanija poput Facebooka i Amazona, čiji su prvi dani isto najavljivali katastrofu.


Priština osvaja „Trepču“ — da li je Sever sledeća meta - 30.05.2018, Sputnik Srbija\nUsvajanjem statuta u vezi sa „Trepčom“ otvaraju se vrata prodaji kombinata i legalizuje otimačina koja dobija i „zakonski okvir“. Potez će uticati na Srbe sa... 30.05.2018, Sputnik Srbija\nanalize i mišljenja, komentari i analitika, trepča\nUsvajanjem statuta u vezi sa „Trepčom“ otvaraju se vrata prodaji kombinata i legalizuje otimačina koja dobija i „zakonski okvir“. Potez će uticati na Srbe sa severa, a može da bude i okidač za opasniju akciju Prištine ako bude protesta Srba. Takođe, ovo je još jedan vid pritiska na Beograd zbog očekivanog završnog dokumenta o normalizaciji odnosa.\nKosovska vlada usvojila je predlog statuta „Trepče“, kojim ovaj kombinat treba da postane akcionarsko društvo, transformacijom poslovnih jedinica — Rudnici sa flotacijom „Trepča“ — Stari trg, Rudnici sa flotacijom — Kišnica i Novo Brdo, kao i Rudnici sa flotacijom Kopaonik — Leposavić.\nOvo je posledica zakona o „Trepči“, koji je vlada Kosova usvojila pre tri godine i zbog čega se Srpska lista povukla iz vlade tadašnjeg premijera Ise Mustafe. Predviđa se da ovaj srpski gigant ubuduće bude 80 odsto u vlasništvu kosovske vlade, a preostalih 20 odsto u vlasništvu zaposlenih (većina Albanci). Zakon je već oborio Ustavni sud Kosova, tražeći da se pre primene izradi statut, što je sada i učinjeno, a tužbu Srpske liste zbog usvajanja ovog zakona ustavni sud Kosova je odbacio kao neosnovanu.\n30 Maj 2018, 07:30\nPremijer Kosova Ramuš Haradinaj ove godine je tokom posete kombinatu obećao da će pristupiti primeni zakona o „Trepči“, jer „sever Kosova mora da se stavi pod kontrolu“.\nStatut o kome je sada reč proistekao je iz ugovora koji je Kosovska agencija za privatizaciju potpisala sa nemačkom kompanijom HPC u konzorcijumu sa renomiranom svetskom kompanijom „Ernst i Jang“ za pružanje profesionalnih usluga za sprovođenje studije izvodljivosti „Trepče“. Usvajanjem statuta, Prištini su sada odrešene ruke za prodaju kombinata „Trepča“. Među potencijalnim kupcima dominira ime Veslija Klarka, koji već ima nekoliko biznisa na Kosovu.\nNaši sagovornici, profesori ustavnog i međunarodnog prava sa Univerziteta u Severnoj Mitrovici Bojan Bojanić i Dejan Mirović, veruju da je sve ovo deo velikog plana Albanaca, kako bi se pojačalo pritisak na Beograd uoči završnih pregovora u Briselu.\nBojan Bojanić, profesor ustavnog prava, kaže da je u pitanju klasična otimačina srpske imovine, i to je nešto što rade konstantno preko Agencije za privatizaciju.\n„Sada su tu otimačinu stavili i u zakonske okvire. Naravno da će to uticati na Sever i na Srbe sa Severa jer svaki takav akt vodi ka daljem iseljavanju Srba“, navodi on.\nNaš sagovornik ističe i da je pritisak na Srbe na Kosmetu konstantan, kao i da je vidljivo da se on pojačava. Dodaje i da Albanci koriste činjenicu da je Srpska lista izašla iz vlade u Prištini, pa usvajaju zakone za koje znaju da će dobiti podršku od drugih albanskih opozicionih stranaka, što je još jedan perfidan način manipulacije sa Srbima na Kosmetu.\nProfesor međunarodnog prava Dejan Mirović kaže da je, bez obzira na sve, po Rezoluciji 1244 Unmik i dalje odgovoran za imovinu Srba na Kosmetu i da je na sceni pravna hajdučija Prištine.\n„Unmik je faktički izvršna vlast sve dok je na snazi Rezolucija 1244. I svi treba da se zapitaju kako će ovakav akt Prištine uticati na sve na KiM. To je pitanje i za Savet bezbednosti i za Prištinu i za međunarodnu zajednicu“, naglašava Mirović.\n„Mirnih protesta Srba će sigurno biti. Kako će Albanci da se ponašaju, to ne možemo da znamo. Ne mislim da im je sada cilj da primene silu, već verujem da ovim žele da izvrše jači pritisak na Srbiju zbog pregovora u Briselu“, uveren je Mirović.\nNa osnovu studije održivosti, ekonomske i finansijske opravdanosti, „Trepča AD“ će biti formirana u poslovnim jedinicama Metalurgije olova, Metalurgije cinka i Hemijske industrije. Predlog statuta „Trepče“ je po odobrenju vlade prosleđen skupštini.\nKoliko opasnosti može jedan ovakav potez Prištine da izazove, pisala je i italijanska štampa. U oceni lista „Republika“ iz 2016. napisano je da bi „pokušaj Prištine da nacionalizuje kombinat ’Trepča‘ mogao ne samo da nanese štetu stabilnosti u regionu i proevropskoj vladi u Beogradu, već i da destabilizuje svetsku ekonomiju“.\nKoliko vredi „Trepča“, ali i koliko je rudno bogatsvo na Kosmetu, najbolje govore podaci Svetske banke, koja vrednost mineralnih rezervi na Kosovu procenjuje na 13,5 milijardi evra, od čega je samo udeo rudnika olova u Trepči vredan tri milijarde. Preostali kapacitet rude je navodno oko 29 miliona tona, od čega 999.000 tona čini olovo, 670.000 tona cink, i 2.200 tona zlato. „Trepča“, kao jedno od najvećih nalazišta olova i cinka u Evropi, imala je 1999. godine prihod od 200 miliona dolara, dok danas ima dug od oko 150 miliona evra.


Banjaluka: Do kraja godine investicije vrijedne vise od 30 miliona KM\nGradonačelnik Banjaluke Igor Radojičić najavio je da će do kraja godine u ovom gradu biti realizovano niz projekata za šta će biti izdvojeno više od 30 miliona KM, kao i više miliona KM sredstava koja nisu iz gradskog budžeta.\n"Ove godine bi za razne projekte moglo biti uloženo više od 30 miliona KM, pri čemu na to treba dodati i dio sredstava koja ne prolaze direktno kroz budžet već će biti implementirani na različite budžetske načine", rekao je Radojičić Srni.\nOn je podsjetio da Vlada Republike Srpske sa 2,5 miliona KM finansira rekonstrukciju Kulturnog centra Banski dvor, te da se očekuje odobrenje još dva projekta koja se odnose na vodovod u vrijednosti od milion KM, kao i dogradnja Osnovne škole "Branko Radičević" na Starčevici, vrijednosti više od milion KM.\n"Riječ je o sredstvima koja ne idu kroz budžet grada, već su republičke investicije. Očekujemo još neke zajedničke projekte kao što je objekat mjesne zajednice i policijska stanica na Laušu, gdje je zajedničko ulaganje od milion KM", rekao je Radojičić Srni.\nOn je naveo da će ovogodišnjim rebalansom budžet grada biti povećan za oko 11 miliona KM, od čega će većina sredstava biti utrošena na investicije.\nPrema njegovim riječima, biće nastavljena akcija sa društveno odgovornim kompanijama, što bi moglo rezultirati izgradnjom oko šest dječijih igrališta, dodavši da grad ima donacije za opremanje dva dječija vrtića.\nGradonačelnik Banjaluke očekuje da počnu i radovi na izgradnji novog mosta na lokaciji Zelenog mosta, zvršetak istočnog tranzita, izgradnju šest kružnih raskrsnica, nekoliko društvenih domova, sportske dvorane...\nKada je riječ o završetku istočnog tranzita, on je podsjetio da grad sa preduzećem Putevi Republike Srpske radi na ovom projektu, kao i na projektima koji se odnose na izgradnju kružnih raskrsnica na Laušu i Banjalučkom polju.\nRadojičić je dodao da je u toku asfaltiranje dionice od Bronzanog Majdana prema granici sa Federacijom BiH.\nGradonačelnik Banjaluke je konstatovao da je proteklih godinu dana započeto mnogo projekata, od strateških do operativnih.\n"Radimo na strategiji razvoja, na urbanističkom i planu kapitalnih investicija, ali i planu "zelenog grada". Operativni projekti predstavljaju kapitalna ulaganja, poput završene nove Eko-toplane i 14 dječijih igrališta", naglasio je Radojičić.\nOn je rekao da grad realizacijom ovih projekata želi da se pozicionira u regionalnom smislu što podrazumijeva više turista, gostiju, investitora, a samim time i više prihoda.


Sigurnost i predvidljivost za investitore u oblasti rudarstva\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je danas sa rukovodstvom kompanije „Adriatik metals“ o geološkim istraživanjima koje ta kompanija sprovodi u Srbiji i potencijalnim investicijama u oblasti rudarstva, odnosno početku izgradnje novog rudnika u Raškoj do 2024. godine.\nMihajlović je istakla da rudarstvo u Srbiji ima veliki potencijal za investicije i da je planirano da se kroz izmene Zakona o rudarstvu i geološkim istraživanjima dodatno unapredi zakonski okvir, obezbeđujući istovremeno sigurnost i predvidljivost za investitore.\nNadamo se da ćete nastaviti sa uspešnom realizacijom vaših projekata u Srbiji, a mi smo kao Vlada i Ministarstvo otvoreni za saradnju i podršku, rekla je ona predstavnicima pomenute kompanije.\nGeneralni menadžer i direktor „Adriatik metals“ iz Velike Britanije Pol Kronin rekao je da je ta kompanija prepoznala Srbiju kao uspešnu ekonomiju sa dobrim zakonskim okvirom i velikim potencijalom u oblasti rudarstva.\nOn je ocenio da je velika stvar za Srbiju to što su u njoj već prisutne neke od najvećih svetskih kompanija iz oblasti rudarstva, izrazivši uverenje da „Adriatik metals“ može uspešno da realizuje pomenuti projekat.\nNaša kompanija je već prisutna u ovom regionu, u Bosni i Hercegovini, gde imamo snažan fokus na zaštiti životne sredine i saradnji sa lokalnom zajednicom i isti pristup imaćemo i za Srbiju, zaključio je Kronin.


Spasovdan još od despota Stefana Lazarevića – Info M\nPočetna / Vesti / Spasovdan još od despota Stefana Lazarevića\nN. Stanković 20. маја 2017.\tVesti Ostavite komentar 1,740 pregleda\nGradska slava Spasovdan koja se ove godine obeležava 25. maja, ima jednu simboliku, jer se naš grad posle velikih stradanja uvek uzdizao i gradio. To je veliki praznik koji je za slavu uzeo još despot Stefan Lazarević početkom 15. veka kada je Beograd vaspostavio kao svoju prestonicu, a mi smo je obnovili 1992. druge godine, rekao je zamenik gradonačelnika Beograda Andreja Mladenović gostujući na TV Pink.\n–Obeležavanje gradske slave počinjemo svetom liturgijom u Vaznesenjskoj crkvi u centru grada i onda nastavljamo sa jednom velikom litijom koja ide centralnim gradskim ulicama. Ona ide ulicama Kneza Miloša, Kralja Milana, preko Terazija, Knez Mihailovom, spušta se do Saborne crkve, Kraljice Natalije i završava u Vaznesenjskoj crkvi –v rekao je Mlade4nović.\nOn je dodao da litija staje na tri mesta gde se molo za mir i blagostanje, za život kao i za one postradale u našem gradu.\n–Bilo je puno izazova za naš glavni grad, puno rušenja, ali i puno novih početaka i gradnje. Obeležavanjem ove slave mi slavimo život i blagostanje, molimo se za sve naše sugrađane, ali i za putnike namernike i sve one koji dolaze u naš glavni grad. To je jedan divan povod da se svi okupimo i u jednoj sabornosti obeležimo Vaznesenje Gospodnje Spasovdan – rekao je Andreja Mladenović koji je ovom prilikom pozvao sve Beograđane da uzmu učešća u litiji i da se u jednom prazničnom raspoloženju obeleži ovaj dan.\nOn je podsetio da je specifično da naši gradovi imaju svoje slave koje obeležavaju i da je to još samo u Grčkoj.\n–Obeležavanje slave je važno jer se na taj način pokazuje duhovnost grada i očekujem da će i ove godine to biti jedan praznik i okupljanje svih građana – rekao je zamenik gradonačelnika koji je ovom prilikom zahvalio sveštenstvu Vaznesenjske crkve.\nMladenović je precizirao da litija ima tri zaustavljanja, prvo kod Terazijske česme, zatim kod Saborne crkve i treće je u porti Hrama vaznesenja i podsetio da je upravo na tom mestu bilo sklonište koje je pogođeno prilikom bombardovanja 6. aprila 1941. godine kao i da je tu bio najveći broj žrtava.\nPodsećajući da se naš grad uvek nanovo uzdizao i gradio nakon mnogobrojnih napada i rušenja, Mladenović je istakao da danas u gradu ima više od 600 gradilišta.\n–Krećemo sa obnovom velikih bulavara koji su mnogo godina čekali na to, u Ruzveltovoj ulici, radi se Bulevar oslobođenja, Slavija. Gradi se u različitim delovima grada i imamo veliki broj investitora koji dolaze, ali se radi puno i na infrastrukturi, odnosno obnovi i izgradnji kanalizacione i putne mreže – istakao je Mladenović i dodao da se u gradu održavaju različite manifestacije i da broj stranih turista konstantno raste.\nPrema njegovim rečima Beograd je postao jedna izuzetno atraktivna turistička destinacija i to ne samo za turiste iz regiona.\n–Nadam, se da ćemo posle ove izuzetno uspešne posete državnog vrha Kini imati još veći priliv kineskih turista, a mnogo će značiti i direktna linija Beograd – Peking. Zato naš grad treba lepše i urednije da izgleda i to ne samo za turiste nego za građane i mi radimo na tome da im obezbedimo lepši i kvalitetniji život – rekao je Mladenović.\nPrethodno Dragoslav Stojković dodeljivao Majske nagrade/VIDEO/\nSledeće Topola opravdala Majsku nagradu/VIDEO/


Volontiranje //Fondacija Šuman (Poljska) – Volonterski Centar Vojvodine\nFondacija Šuman iz Varšave je otvorila 17 volonterskih pozicija u okviru 9 projekata koji se realizuju u njihovim partnerskim organizacijama u Varšavi kao i drugim gradovima.\nRadi se o aktivnostima sa decom i sa mladima, u školama, udruženjima, centrima za slobodno vreme mladih itd. i svi projekti se realizuju u okviru programa Evropska inicijativa za solidarnost (European Solidarity Corps).\nPoziv za volontiranje se nalazi ovde, a u okviru poziva možete naći i info-pack sa detalnjim opisom svakog projekta i formular za prijave.\nO iskustvu volontera/ki koji se trenutno nalaze tamo, među kojima je Sneža iz Beograda, možete pročitati više ovde, kao i na Fejbuk stranici Schuman Volunteers. Verujemo da će vam Sneža rado biti na raspolaganju ukoliko budete hteli/e da čujete o njenom iskustvu iz prve ruke 🙂\nPočetak projekata jeste između oktobra i novembra 2021, a kraj jeste između juna i septembra 2022: tačni datumi pojedinačnih projekata možete pronaći u opisima na pozivu.\nDžeparac za lične troškove kao što su telefonske/internet dopune, proizvodi za ličnu higijenu, odeća, knjige, bioskop, putovanja,\nUslovi za učešće: uzrast između 18 i 30 godina, posvećenost zadacima, motivaciju za učenje poljskog jezika.\nPošalji svoju prijavu (prijavni formular se nalazi ovde) organizatorima putem mejla na volunteering@schuman.pl do 31.05. Naslov mejla treba da bude „APPLICATION 2021„. Ukoliko ti je potrebna pomoć oko pisanja prijave, javi nam se!\nŽelimo da naglasimo da datumi početka pojedinačnih projekata zavise od razvoja situacije u vezi sa virusom COVID-19 u Srbiji kao i u Poljskoj.


– Od 2008. godine imamo situaciju da se sredstva po osnovu PDV, koja su bila veoma visoka, iskorištena za kupovanje izbora, na način da su povećane plate administraciji ili naknade borcima. Zbog takvog neodgovornog načina trošenja budžeta upali smo u deficite na svim nivoima, koje smo počeli da finansiramo uz pomoć MMF, koji je u tom momentu nudio najpovoljniji novac – kaže Hurtić.\nIstovremeno, u subotu je istekao rok koji je MMF postavio BiH, da usvoji set zakona, među kojima je i onaj o akcizama da bi joj odobrio novih 155 miliona KM.\nMinistar finansija i trezora BiH Vjekoslav Bevanda rekao je da je sada na MMF da odluči hoće li tolerisati kašnjenje usvajanja pojedinih zakonskih rješenja.\n– Set zakona o akcizama i bankarstvu, koji je usvojen na sjednici Doma naroda BiH, može se vratiti u Predstavnički dom po hitnoj proceduri. Informisani smo da se ovi zakoni sljedeće sedmice mogu ponovo naći u hitnoj proceduri, ali ne znamo kako će proći u Predstavničkom domu – rekao je Bevanda. Indikator.ba\nTagovi: bihdugmmfsocijalni mirvjekoslav bevandazlatko hurtic


MAJSTORICA ODLUČUJE ŠAMPIONA Radonjićev Bajern propustio prvu meč loptu protiv Albe\nKošarkaši Bajerna, koje sa klupe predvodi Dejan Radonjić, poraženi su od Albe sa 72:68 u četvrtom meču finalne serije nemačkog šampionata i na taj način su dopustili timu iz Berlina da izjednači rezultat na 2:2.\nUtakmica je bila neizvesna, ekipe su se smenjivale u vođstvu, u prilog čemu govori i podatak da je najveća prednost nekog tima bila sedam razlike, i to u korist Bajerna.\nMinhenski tim je veći deo meča bio u prednsoti, ali je u neizvesnoj završnici popustio i dozvolio Albi da izbori još jedan meč.\nNajefikasniji u pobedničkom timu bio je Nils Gifi sa 20 poena, Luk Sikma je dodao 12, a naš Stefan Peno je doprineo sa pet koševa.\nU ekipi Dejana Radonjića istakli su se Džered Kaningem i Danilo Bartel sa po 11 poena, naši reprezentativci Stefan Jović i Vladimir Lučić ubacili su 10, odnosno sedam poena, a bivši košarkaš Crvene zvezde Majk Cirbes je doprineo sa osam poena i pet skokova.\nSerija se igra na tri ostvarene pobede, majstorica će se igrati 16. juna, a prednost domaćeg terena imaće tim iz Minhena.\nOgnjen Kuzmić je ponovo na parketu! Naš centar je posle četiri meseca bio na terenu na evroligaškom meču i odmah je demonstrirao klasu.


Samo tri stranke objavile imena donatora\nSamo tri parlamentarne partije ispunile su zakonsku obavezu da na sajtu redovno beleže svaku uplatu donatora – Demokratska stranka, G17 Plus i Demokratska stranka Srbije koje su objavile svaku uplatu koja je legla na njihov račun.\nFinale vaterpola Srbija-Crna Gora\nVaterpolisti Crne Gore plasirali su se u finale prvenstva Evrope u Ajndhovenu, pošto su večeras posle produžetaka pobedili Mađarsku sa 14:13 (2:2, 4:3, 4:3, 2:4, 1:1, 1:0).\nDanci prvi finalisti u rukometu\nRukometna reprezentacija Danske plasirala se u finale prvenstva Evrope pošto je večeras u Beogradu, u polufinalu, savladala selekciju Španije sa 25:24 (12:10).\nEkonomisti i privrednici: Kupovina železare loš potez\nVećina ekonomiskih analitičara i privrednika smatra da nije dobra odluka Vlade Srbije da od američke kompanije Ju-es stil otkupi smedervsku železaru navodeći da je to brzopleto rešenje.\n27.01.2012 | 12:50h ► 19:51h Beograd\nVraćeno više od 400 navijača\nDo 19 sati sa graničnog prelaza Batrovci i sa železničke stanice Šid vraćeno je 435 hrvatskih navijača, među kojima većina nije imala kartu za večerašnju rukometnu utakmicu, a neki su bili u alkoholisanom stanju, izjavio je Tanjugu...\nVlada kupila Ju-es stil za dolar\nVlada Srbije otkupila je Železaru Smederevo od američke kompanije Ju Es stil za jedan dolar, rekao je večeras premijer Mirko Cvetković.\nMakedonija na kvalifikacijama za Olimpijske igre\nRukometna reprezentacija Makedonije osvojila je peto mesto na Evropskom prvenstvu u Srbiji i plasirala se u kvalifikacije za Olimpijske igre, pošto je danas pobedila Sloveniju sa 28:27 (16:12).


SNSD izgubio vlast u nekoliko opština Republike Srpske - Vijesti Srpske – Najnovije vijesti iz Republike Srpske\nNaslovna Najnovije SNSD izgubio vlast u nekoliko opština Republike Srpske\nSNSD izgubio vlast u nekoliko opština Republike Srpske\nOdbornici SNSD-a u nekoliko opština Republike Srpske prešli su na stranu opozicije, dok u pojedinim uveliko pregovaraju o napuštanju vladajuće koalicije, što je novi u nizu dokaza da se erozija vladajuće stranke u Republici Srpskoj, koja je kulminirala u vrijeme lokalnih izbora, nezaustavljivo nastavlja.\nNedavno su u Prnjavoru SDS i DNS s ostalim koalicionim partnerima preuzeli skupštinsku većinu od SNSD-a, sa 16 od ukupno 29 odbornika, dok je ranije u Derventi SDS sa nezavisnim odbornicima Slavkom Bojanićem i Mirkom Zemunovićem formirao tijesnu većinu, nakon njihovog napuštanja US-a i SP-a.\nPolitičkim prekomponovanjem još u decembru prošle godine opozicija u je Višegradu također formirala skupštinsku većinu.\nPREGOVORI U NEKOLIKO OPŠTINA\nTako se SNSD-u poput bumeranga vraćaju potezi koje su godinama i sami praktikovali: obaranje skupštinskih većina u mjestima gdje nisu imali načelnike.\nDa se o novim transferima ozbiljno pregovara, Inforadaru je potvrdio poslanik SDS-a u Predstavničkom domu Parlamentarne skupštine BiH Dragan Mektić.\n„Postoje određene inicijative jednog broja njihovih članova na lokalnom nivou, postoji određena vrsta razgovora po tom pitanju. Ne mogu sada govoriti ni o mjestima niti o pojedicima, jer bi to značilo strahovit pritisak na te ljude, da ne kažem crtanje meta na njihovom čelu. Ali postoje ozbiljni dogovori u kojima se traži način da se ti ljudi spasu iz SNSD-a“, tvrdi Mektić, koji je uvjeren da će, s približavanjem opštih izbora 2022., taj trend postajati sve veći.\nKoliko je situacija u vladajućem SNSD-u van kontrole bilo je jasno još u noći lokalnih izbora. Prema nepotvrđenim informacijama, danima prepričavanim u Banjaluci, ali i vijesti objavljenoj na jednom blogu, kada je shvatio da Igor Radojičić gubi u trci za gradonačelnika lider SNSD-a Milorad Dodik išamarao je šefa izbornog štaba Srđana Rajčevića.\nU danima nakon poraza u najvećem gradu RS, uslijedili su Dodikovi šizofreni nastupi jer je bilo jasno da je dio članstva vladajuće koalicije u Banjaluci mahom glasao za opozicionog kandidata, Draška Stanivukovića. Prvo je zaprijetio da Vlada RS neće subvencionirati grijanje Banjaluci, potom je najavio zakonske izmjene kako bi se oduzele ovlasti gradonačelniku.\nDemonstrirao je svoju nemoć i bijes nastupom na N1 televiziji na kojoj je van svake kontrole i mjere ponavljao kako je „SNSD pobijedio u 42 opštine u RS i tri u Federaciji“.\nMeđutim, da kola idu nizbrdo, i to nezaustavljivo – smatraju dobro upućeni, među njima novinar i urednik portala Istinito Željko Raljić. On kaže da se promjene očekuju do kraja godine.\n„Ima nekih naznaka da će neki ljudi iz vladajuće koalicije preći u opoziciju. U Prnjavoru jedan prelazi u SDS, a šuška se i o tome da su i neki članovi SNSD-a bili na razgovorima“, kaže Raljić.\nZa njega je simptomatična činjenica da se funkcioneri SNSD-a nisu oglašavali za vrijeme afere „Ikona“, već su stranačkog šefa „branili“ nižerangirani SNSD-ovci. Raljić stoga i podsjeća da trvenja u SNSD-u nisu samo na nivou odborničkih „prebjega“ po opštinama, već da se u vladajućoj partiji kuha već dugo u samom vrhu.\nFRAKCIJE U VRHU SNSD-a\nZa domaću javnost nije nepoznata priča da nasuprot Dodiku stoji finansijski moćna frakcija u SNSD-u, predvođena predsjedavajućim Savjeta ministara Zoranom Tegeltijom, a kojoj pripadaju predsjednica RS Željka Cvijanović i ministar unutrašnjih poslova Dragan Lukač.\n„Ono što jeste primjetno u javnosti je da Milorad Dodik uporno sklanja Željku Cvijanović. On nastoji da umanji značaj njene funkcije i zato vjerovatno postoji neki razlog. Nemam nikakav dokaz kojim bih potkrijepio ovo što govorim, ali postoje naznake da mu se ne sviđaju pojedini kontakti Željke Cvijanović i da on strijepi od njenih susreta sa predstavnicima međunarodne zajednice“, kaže Raljić.\nPodsjeća da predsjednik RS po Ustavu ima veoma značajna ovlaštenja – da raspusti Narodnu skupštinu, ali i da utiče i na rad vlade u značajnoj mjeri – što takođe utiče na Dodikovu podozrivost.\nDragan Mektić pak smatra da vladajuća stranka puca po šavovima i da su problemi unutar te partije svakim danom sve veći.\n„Ogromno je nezadovoljstvo i unutar same te stranke zato što je veliki broj njihovih članova shvatio da od SNSD-a i njihovog učešća u vlasti ima koristi isključivo porodica Milorada Dodika i jedan manji broj ljudi oko njega“, pojašnjava Mektić.\nDugogodišnje otimanje od građana, bezočna korupcija i pohlepa koji su obilježili vladavinu Saveza nezavisnih socijaldemokrata dolazi polako na naplatu u godini teške ekonomske krize i pandemije korona virusom.\nŽeljko Raljić podsjeća da je vlast i na vrhuncu krize pogoršane koronom nastavila izvlačiti novac iz budžeta kroz tendere, nabavljajući preskupe ili loše respiratore, beskorisne šator-bolnice, umjesto da brinu o građanima.\n„Takođe, njihovi povlašteni tajkuni i dalje sisaju budžet i stvari se nisu promijenile. RS se i dalje mora zaduživati da bi mogla isplaćivati plate i penzije. Taj deficit je oko milijardu maraka i naravno da u takvoj situaciji vlast polako gubi kredibilitet čak i kod svojih pristalica,“ zaključuje ovaj novinar.\nMeđutim, Mektić podsjeća da Dodika ne treba potcijeniti bez obzira što SNSD-ov brod evidentno tone. Ovaj opozicionar napominje da je lider vladajuće stranke odavno savladao izborni inženjering pomoću kojeg je u nekoliko izbornih ciklusa osiguravao pobjedu.\n„Jako je bitno da se do izbora 2022., da li promjenom Izbornog zakona ili na drugi način, obezbijede svi pravni a i tehnički kapaciteti kako bi se zaštitio integritet izbora i izborna volja građana, odnosno, spriječila krađa od strane SNSD-a koja je do sada bila masovna“, upozorava Mektić.\nAli ako je Banjaluka ogledni primjer kako će stvari izgledati na narednim opštim izborima, utisak je da će vladajuća stranka samu sebe pokopati. Potvrđuju to iz dana u dan katastrofalni potezi banjalučke skupštinske većine, predvođene SNSD-om, koja blokira rad lokalnih vlasti izazivajući revolt građana.\nU takvim okolnostima, „prebjezi“ iz SNSD-a više su nego očekivani, a dalje srozavanje Dodikove stranke gotovo izvjesno.


„Dolče vita“ i „Rakija brend“ u Nišu - juGmedia\n„Dolče vita“ i „Rakija brend“ u Nišu\nNIŠ – Treći salon vina i čokolade „Dolče vita“ i drugi sajam „Rakija brend“ održaće se u niškoj galeriji Srbija u petak i subotu, 9. i 10. marta. Bilo je planirano da se ove dve manifestacije održe početkom februara, ali su ih organizatori tada odložili zbog loših vremenskih uslova.\n„Dolče vita“ će okupiti preko četrdeset najpoznatijih srpskih vinarija i vinskih podruma, kao i proizvođače i uvoznike čokolade i čokoladnih proizvoda.\n„Spajanje vina sa uživanjem u čokoladi skreće paznju na lepotu slaganja ukusa hrane i vina, na hedonistički spoj kao poseban vid slatkog života“, kažu organizatori iz agencije „Pro media“.\nNa „Rakija brendu“ će se predstaviti proizvođači najkvalitetnije šljivovice, dunjevače, kajsijevače i drugih rakija. Organizatori žele da na ovaj način rakiju istaknu kao prepoznatljiv srpski proizvod sa bojom, mirisom i ukusom srpske kulture.\nPosetioci ovih manifestacija moći će da degustiraju svaki izložen proizvod.\nKamenom udario komšiju i krao bakar\nSindikalci u akciji naplate radničkih potraživanja\nPIROT – Predstavnici sindikata industrije odeće ”Prvi maj” iz Pirota pozvali su radnike tog preduzeća da njihovim pravnim zastupnicima predaju…


Novi Sad dobio Butik čvaraka, jedinstven kutak za prave ljubitelje\nRadio 021\t22.11.2017 20:27\nZa sve ljubitelje čvaraka, Novi Sad je dobio specijalizovan i jedinstven koncept, u kojem posetioci u svakom trenutku mogu probati vruće i sveže čvarke.\nSmešten na novoj atraktivnoj lokaciji u Hadži Ruvimovoj 45, novootvoreni objekat zaustavlja prolaznike ponudom proverene recepture.\nPored toga, Butik čvaraka od maja ove godine posluje i u centru Novog Sada, kod okretnice dvojke, preko puta Srpskog narodnog pozorišta, a njhovi proizvodi, na raspolaganju su i na štandovima na Limanskoj i Najlon pijaci.\nUz pogačice sa čvarcima, domaćeg kvaliteta, za sladokusce su u ponudi i salčići sa domaćim pekmezom od šljive.\nIdeja da se "specijalizuju za čvarke", čime su jedinstveni na tržištu u Novom Sadu, nastala je pre pet godina, kada je Nenad Živanov odlučio je da sa svojom porodicom napravi kutak, za sve one koji vole prave domaće vojvođanske proizvode.\n"Reakcije mušterija su zaista pozitivne, za kratko vreme koliko poslujemo. Ljudima je nedostajalo takvo mesto, otvoreni smo za sve koji vole lepe, domaće, sveže i uvek vruće čvarke”, objašnjava on i navodi da za sada nemaju nameru da proširuju paletu proizvoda, jer je najveća potražnja za onim što imaju i čime mogu da se ponose.\nUz ukusne proizvode, Butik čvraka ima i domaću mast u kanticama, po pristupačnim cenama.\nNa otvaranju drugog objekta u Hadži Ruvimovoj 45, čekao se red za degustaciju ovih delikatesa.\nSvi koji žele da probaju poslastice sa čvarcima, mogu posetiti jednu od četiri lokacije i pripremiti se za predstojeći 29. novemar, ili jednostavno, umesto bureka i peciva, za promenu doručkovati pogačice sa čvarcima.


Građanske Inicijative | Prvi put o položaju mladih u Srbiji pred mehanizmima Ujedinjenih nacija\n21 Feb Prvi put o položaju mladih u Srbiji pred mehanizmima Ujedinjenih nacija\nBeograd, 21. februar 2022. godine\nPoložaj mladih u Srbiji našao se po prvi put kao tema pred mehanizmima Ujedinjenih nacija. Komitet za ekonomska, socijalna i kulturna prava sa sedištem u Ženevi razmatrao je u ponedeljak, 21. februara 2022. godine, Prvi tematski izveštaj iz senke o ekonomskim i socijalnim pravima mladih u Republici Srbiji, koji je podnela koalicija od deset organizacija civilnog društva.\nNa brifingu pred Komitetom govorili su Tara Petrović iz Građanskih inicijativa i Goran Sandić iz Beogradskog centra za ljudska prava.\n“Analizirajući politike vezane za rad i zapošljavanje, kao i srodne propise koji posebno utiču na mlade, a koji imaju za cilj razvijanje njihovih kompetencija za ulazak na tržište rada, kao što su Zakon o radnoj praksi i Zakon o volontiranju, primetili smo nedostatke u načinu njihovog donošenja, u smislu transparentnosti i učešća civilnog društva, kao i u tome kako se procenjuju njihovi efekti. U nekoliko slučajeva, ovo je rezultiralo politikama koje mlade ljude izlažu eksploataciji, i tome da primaju nedovoljnu, a nekad i nikakvu, naknadu za svoj rad”, rekla je ovom prilikom Tara Petrović, viša istraživačica u Građanskim inicijativama.\nIzveštaj je prvi put pred međunarodnim mehanizmima koji su dostupni organizacijama civilnog društva skrenuo pažnju na položaj mladih i izazove sa kojima se mladi u Srbiji suočavaju pri ostvarivanju ekonomskih i socijalnih prava. Time je otvoren proces za dijalog sa Komitetom i državom Srbijom o potrebama i preporukama koje se odnose na unapređenje položaja mladih u oblasti socijalnih i ekonomskih prava.\nEkološki problemi i te kako utiču na život mladih u Srbiji koji su, kao i svi ostali građani Srbije, izloženi zagađenju svih parametara životne sredine – oko 1.300.000 mladih izloženo je prekomerno zagađenom vazduhu, što uz izazove koji se odnose na pravo na vodu i upravljanje otpadom može imati ozbiljne posledice na zdravlje mladih. Velika izloženost zagađenju životne sredine stavlja Srbiju na deveto mesto u svetu i prvo mesto u Evropi po broju prevremenih smrti uzrokovanih zagađenjem na 100.000 stanovnika.\nTematski izveštaj o ljudskim pravima mladih pripremili i sastavili su timovi iz organizacija mladih i za mlade u Srbiji, a ceo Izveštaj sa ključnim nalazima koji je podnet Komitetu Ujedinjenih nacija za ekonomska i socijalna prava dostupan je OVDE.


Početna / Vesti / Evropska unija sanira klizište između Mokre Gore i Kremne\n28 Jul 2017, 10:28\nEvropska unija finansira sanaciju klizišta na putu IB 28, na deonici između Kremne i Mokre Gore u Užicu sa 190.000 evra, u okviru Programa pomoći EU poplavljenim područjima u Srbiji, a radovi će biti završeni tokom avgusta 2017. godine.\nKiše koje su izazvale poplave u maju 2014. godine, prouzrokovale su spiranje zemljišta sa kosine iznad puta u dužini od 200 metara, zatrpavanje saobraćajnice i poketanje tehničke baze naselja Drvengrad. Projekat sanacije obuhvata izgradnju sistema drenažnih kanala za prihvat velike količine vode iz tri izvora i njeno sprovođenje ispod puta, kao i konstrukciju gabionskog zida kojim je obezbeđena stabilizacija kosine. Po završetku radova, uslediće tehnički pregled i prijem svih radova na rekonstrukciji puta sa sanacijom tri klizišta u Užicu. Ukupna vrednost pomoći EU za sanaciju puteva i klizišta u Užicu iznosi 330.000 evra.\nSanacija ovog klizišta realizuje se u sklopu projekta vrednog 10,5 miliona evra, koji sprovodi Kancelarija Ujedinjenih nacija za projektne usluge (UNOPS) u 23 lokalne samouprave, u kojima će biti sanirana 44 klizišta, rekonstruisano devet i izgrađeno pet mostova, u cilju obnove i unapređenja preventivne infrastrukture.\nEvropska unija pružila je najveću pomoć Srbiji u obnovi od posledica poplava i jačanju preventivne infrastrukture u vrednosti od 162 miliona evra kroz pretpristupne fondove IPA 2012 i 2014, i Fond solidarnosti Evropske unije.


Stefanović: Svi iz vrha DS treba da odu jer suviše ličimo na vlast\nPotpredsednik Demokratske stranke (DS) i doskorašnji šef poslanika demokrata u Skupštini Srbije Borislav Stefanović ocenio je da bi svi vodeći ljudi te partije trebali da napuste DS jer nisu uspeli da promene stranačku politiku i ideologiju.\nStefanović je za nedeljnik NIN izjavio da DS danas vodi politiku „koja suviše liči na vlast“, uz „katastrofalno loš imidž“.\n„Primarno je da promenimo politiku i ideologiju, a onda bi trebalo da odu svi koji sada vode DS, uključujući i mene. Previše je kadrova koji su svima dojadili, a niko u vrhu stranke ne vidi da smo počeli da ličimo na Srpsku naprednu stranku i Socijalističku partiju Srbije“, kazao je potpredsednik demokrata.\nUpitan da li će napustiti DS obzirom na činjenicu da njegova platforma nije dobila podršku članstva, Stefanović je rekao da u ovom trenutku ne razmišlja „da li će i kada“ izaći iz DS, „jer postoji minimalni prostor da bi stranka mogla da promeni ideologiju“.\nKomentarišući savez Borisa Tadića i Čedomira Jovanovića, potpredsednik DS je kazao da je ta stranka došla u poziciju da odbije lidere Socijaldemokratske stranke i Liberalno demokratske partije zbog Zorana Živkovića, „a ne zato što Tadić i Jovanović nemaju nikakvu političku ponudu“.\n„Opet, neophodan im je Nenad Čanak ako misle da udju u parlament. Već čujem ljude koji se šale i nazivaju ih-cenzus koalicijom“, naveo je Stefanović.\nOn je dodao da će Srbija morati da prihvati postojanje Kosova, „što je kroz Briselski sporazum i uradjeno, a uključuje i članstvo Kosova u EU“.\n„Svako poglavlje se svodi na poglavlje 35. I nema nijednog poglavlja koje će biti uspešno ako ne bude upsešno poglavlje 35“, ocenio je Stefanović.


Proteklih 20 godina smo uložili u zadovoljstvo naših pacijenata.\nOd 1994. godine počinje u svoje slobodno vreme da radi kao konsultant u privatnim poliklinikama i ordinacijama u Beogradu. Aprila 2001, posle 28 godina rada u "Dr Dragiša Mišović - Dedinje", on napušta bolnicu da bi otvorio svoju ORL ordinaciju. Nastavlja da operiše, samo sada po privatnim bolnicama.\nU Januaru 2009. godine otvaraju se dve nove ordinacije "Pedijatrija Dr Žutic" i "Interno Dr Žutic" koje omogućavaju da se pacijentu pruži potpuna usluga. Lekari koji su stalno zaposleni u ove dve nove institucije kao i medicinske sestre su pažljivo odabrani kako bi zadovoljili visok kriterijum kvaliteta usluge koji je oduvek bio osnovni cilj naše medicinske ustanove.\nPored stalno zaposlenih lekara sklopljeni su i ugovori sa različitim renomiranim specijalistima iz oblasti ORL, pedijatrije i interne medicine kako bi se pacijentima pružila mogućnost što kompletnijeg lečenja. Specijalna bolnica Dr Žutić zajedno sa pedijatrijskom i inetrnističkom ordinacijom Dr Žutić svoju snagu temelji na 20-ogodišnjem prepoznatljivom i stručnom iskustvu u pružanju medicinskih usluga.\nSpecijalna bolnica i ordinacije Dr Žutić u centar interesa stavljaju pacijenta i njegove potrebe konstantno podižući kvalitet zdravstvenih usluga prateći svetske medicinske trendove.\nTokom poslednjih deset godina našeg poslovanje, kroz našu zdravstvenu ustanovu prošlo je više od 100.000,00 pacijenata koji predstavljaju našu najveću reklamu.\nPrema svakodnevnom iskustvu, raste potreba naših pacijenata za širokom paletom dijagnostičkih, terapijskih i hiruških postupaka, koje kod nas mogu obaviti u jednom danu i na jednom mestu. Upravo iz ovog razloga a s obzirom na činjenicu da većina naših korisnika dalje lečenje žele nastaviti u našoj ustanovi i kod naši lekara došli smo do potrebe za daljim proširenjem naše delatnosti.\nU oktobru 2020. godine, samo na kilometar dalje od naše prvobitne lokacije, u Bulevaru Zorana Đinđića, prekoputa Novog Merkatora u Bloku 32, smo se spojili u jedan Dr Žutić gde pacijentima pružamo širi spektar zdravstvenih usluga nego do sada. Ostajemo dosledni MISIJI koju je još na samom početku postavio naš osnivač Dr Žutić Branimir:\nPružiti pacijentu zdravstvenu uslugu kvalitetno, efikasno, sa puno ljubavi i pažnje, po razumnim cenama, u besprekorno čistom ambijentu, uvek stavljajući ga na prvo mesto prvenstveno kao čoveka a ne bolesnika, svesni da samo zdrav čovek može biti srećan.


Jeremić: Vučić da odgovori zašto članovi porodice ministara trguju oružjem - Jutarnji GLASnik\n„Ministar unutrašnjih poslova je izdao dozvolu za izvoz firmi GIM, koju predstavlja njegov otac. To nije normalno. Šta kvalifikuje Branka Stefanovića, bivšeg kafanskog muzičara, za unosan posao posredovanja u trgovini oružjem? Vučić je rekao da nije ilegalno izvoziti oružje u Saudijsku Arabiju, a to niko nije ni tvrdio. On opet odgovara na pitanje koje niko nije postavio“, rekao je Jeremić na televiziji „Naša“.\nJeremić je podsetio da je 14. septembra 2018. godine, pre više od godinu dana, obelodanio umešanost Branka Stefanovića u izvoz oružja preko firme GIM, koja je u Saudijsku Arabiju izvezla naoružanje u vrednosti od 67 miliona dolara, a da su kasnije do tih informacija došli i domaći i međunarodni istraživački portali.\n„Ovaj skandal će dobiti i međunarodni epilog, jer srpsko oružje na kraju preko posrednika završava u rukama islamskih terorista u Jemenu i Siriji“, rekao je Jeremić.\nScreenshot – ARMS WATCH\nMeđunarodni portal Arms watch (armswatch.com) saopštio je da se njihov sajt našao pod hakerskim napadima iz Srbije dan nakon što je objavljen treći deo priče o navodnom izvozu naoružanja iz Srbije u Jemen u kojem, kako se tvrdi, posreduju i članovi porodica nekih visokih funkcionera Vlade.\nKako navodi taj sajt na tviter nalogu, utvrđeno je da hakerski napadi dolaze iz Srbije.\nU ovom trenutku tom sajtu je iz Srbije moguće pristupiti samo korišćenjem takozvanog VPN softvera (virtual private network).\nPortal je ranije objavio da je oružje proizvedeno u valjevskom Krušiku završilo u rukama boraca Islamske države u Jemenu, uz posredovanje firme iz SAD i preko Avganistana.\nTakođe se dodaje da je, prema dokumentima koja su novinari tog portala dobili od proizvođača u Krušiku, granate koje su viđene u rukama pripadnika Islamske države kupilo Ministarstvo odbrane Saudijske Arabije, objavili su pre 4 dana N1 i drugi mediji.\nStefanović,Mali i diplome fakulteta\nJeremić je naveo i da nije „sporno što Stefanović nema završen fakultet, nego to što je kupio diplomu fakulteta i plagirao doktorat, kao i ministar finansija Siniša Mali“.\n„Može Mali da bude ministar i bez diplome i sa osnovnom školom, kao što kaže Vučić, ali ne može visoki državni funkcioner da prepiše doktorat i da se lažno predstavlja kao doktor. Ogromna je sramota i moralni poraz Univerziteta u Beogradu što ne sme da kaže da je belo belo, a crno crno, odnosno da je Mali plagirao doktorat“, rekao je Jeremić.\nJeremić je naveo da će na kraju Malom biti, kako je kazao, oduzet doktorat, a da će ga Vučić, sledeći „svoju gangstersku logiku“, ostaviti na mestu ministra finansija, što je će ubrzati kraj, kako je ocenio, naprednjačkog režima.\nIlustracija, Foto: Jutarnji GLASnik,\nJeremić:“Ne učestvujemo na izborima na proleće 2020.“\nJeremić je, povodom pregovora o izbornim uslovima i eventualnom posredovanju Evropske unije u tim pregovorima, istakao da je za Narodnu stranku kasno za izlazak na izbore na proleće 2020. godine, jer fer izborni uslovi moraju da važe bar devet meseci pre izlaska građana na birališta.\n„Narodna stranka neće učestvovati na izborima na proleće 2020. godine – šta god se bude dogodilo, ko god bude dolazio, kakav god bude pritisak. Kada je reč o pozivu za posredovanje Evropskog parlamenta, diplomatsko iskustvo me uči da budemo oprezni i da ne reagujemo na pozive preko medija. Nikakav zvaničan poziv nije stigao u Narodnu stranku“, rekao je Jeremić, koji je i bivši ministar spoljnih poslova Srbije.\nJeremić je, povodom rešavanja pitanja Kosova, rekao da je „Vučićev plan priznanje Kosova kao nezavisne države“.\n„To moramo da sprečimo, a najbolji način da to učinimo jeste da bojkotujemo izbore, jer će biti nelegitimne sve odluke tako uspostavljenih organa. Ko želi da Vučić prizna Kosovo, neka izađe na izbore, a ko ne želi, neka na dan izbora ostane kod kuće“, rekao je Jeremić.\nJeremić je najavio da će Skupština Narodne stranke biti održana 3. novembra, kada će biti predstavljen program zasnovan na podsticaju domaćem preduzetništvu, malim poljoprivrednicima, angažovanju dijaspore u obnovi zemlje, kao i očuvanju nacionalnog identiteta i negovanju kulture.Izvor:Novi magazin\nObrada i izvor: Jutarnji GLASnik Foto: Screenshot\nTagged IZBORI, JEMEN, JEREMIĆ, ORUŽJE, SIRIJA, stefanovic, VUČIĆ


Home / Ekologija / Pokrenut portal za mapiranje paljenja žetvenih ostataka\n28. Maja 2022. 28. Maja 2022. AdminLeave a Comment on Pokrenut portal za mapiranje paljenja žetvenih ostataka\nInternet portal dim.rs preko kojeg će moći da se detektuju i prate požari na poljoprivrednim područjima u Srbiji, predstavljen je u zgradi Ujedinjenih nacija u Beogradu. Ovi požari obično nastaju kao posledica ljudskih aktivnosti, kao što je praksa paljenja žetvenih ostataka.\nPortal dim.rs ima za cilj podizanje svesti građana, a naročito poljoprivrednih proizvođača, o štetnosti i opasnosti koju može prouzrokovati praksa nesavesnog spaljivanja useva. Putem ovog portala građani će moći da prijave požar i na taj način daju svoj doprinos zaštiti životne sredine. Ovo rešenje je osmislio tim stručnjaka iz Instituta „BioSens“ iz Novog Sada.\n„Građani sa svojih mobilnih telefona mogu da pošalju sliku i lokaciju požara. Podaci o požarima dostupni su na interaktivnoj mapi na portalu, a kao dodatna funkcija omogućeno je i praćene kvaliteta vazduha u Srbiji. Takođe, statistički podaci o požarima počevši od 2015. godine do danas se mogu besplatno preuzeti sa portala“, objasnio je Gordan Mimić, naučni saradnik Instituta „BioSens“.\n„Portal dim.rs, koji su razvili naučnici instituta ‘BioSens’ sa kojim Ministarstvo poljoprivrede, šumarstva i vodoprivrede ima izuzetnu saradnju, predstavlja odličnu osnovu i konkretan korak u suzbijanju pojave paljenja poljoprivrednih useva i nadovezuje se na aktivnosti koje smo u prethodnom periodu sproveli u cilju edukacije poljoprivrednih proizvođača. Međutim, pored ovih aktivnosti, potrebno je da se u cilju rešavanja ovog problema uvežu sve nadležne institucije i da se efikasnije primenjuje kaznena politika predviđena zakonom”, izjavio je Aleksandar Bogićević, pomoćnik ministra poljoprivrede, šumarstva i vodoprivrede.\nRealizaciju portala dim.rs podržao je Program Ujedinjenih nacija za razvoj (UNDP), kao jednu od 14 najboljih ideja za smanjenje zagađenja i poboljšanje kvaliteta vazduha u Srbiji, pristiglih na Izazov „Inovacije za čistiji vazduh“, u martu prošle godine.\n„Pokretanje portala dim.rs se nadovezuje na kampanju o štetnim posledicama paljenja žetvenih ostataka „Ne pali strnjiku“, koju je UNDP sproveo zajedno sa Minstarstvom zaštite životne sredine i Lovačkim savezom Srbije, uz podršku Globalnog fonda za životnu sredinu (GEF). Ponosni na to što je dim.rs nastao kao rezultat saradnje međunarodnih organizacija i naučne zajednice i verujemo da će poslužiti kao inspiracija drugim naučnim institucijama, državnim i privatnim kompanijama i pojedincima, da predstave svoje ideje za unapređenje životne sredine u Srbiji”, izjavio je Žarko Petrović, vođa tima za vitalni razvoj u UNDP-u.\n„Svako paljenje useva negativno utiče na životnu sredinu. Podsetila bih vas na požar koji se 2018. sa poljoprivrednih zemljišta proširio na Specijalni rezervat prirode “Stari Begej-Carska bara” preteći da uništi biljne i životinjske vrste ovog zaštićenog područja. Nadamo se da ćemo uz pomoć edukacija, konkretnih rešenja kao što je portal dim.rs i efikasnijeg sankcionisanja počinilaca uspeti da ovu štetnu aktivnost svedemo na minimum,“ istakla je Marina Jovanović, savetnica ministarke zaštite životne sredine.


ZAKON O ZDRAVSTVENOJ ZAŠTITI - Biljana Trifunović\n(„Sl. glasnik RS“, br. 107/2005, 72/2009 – dr. zakon, 88/2010, 99/2010, 57/2011, 119/2012, 45/2013 – dr. zakon i 93/2014)\nZdravstvena zaštita, u smislu ovog zakona, jeste organizovana i sveobuhvatna delatnost društva sa osnovnim ciljem da se ostvari najviši mogući nivo očuvanja zdravlja građana i porodice.\nZdravstvena zaštita, u smislu ovog zakona, obuhvata sprovođenje mera za očuvanje i unapređenje zdravlja građana, sprečavanje, suzbijanje i rano otkrivanje bolesti, povreda i drugih poremećaja zdravlja i blagovremeno i efikasno lečenje i rehabilitaciju.\nU obezbeđivanju i sprovođenju zdravstvene zaštite u Republici učestvuju građani, porodica, poslodavci, obrazovne i druge ustanove, humanitarne, verske, sportske i druge organizacije, udruženja, zdravstvena služba, organizacija za zdravstveno osiguranje, kao i opštine, gradovi, autonomne pokrajine i Republika.\nZdravstvena delatnost je delatnost kojom se obezbeđuje zdravstvena zaštita građana, a koja obuhvata sprovođenje mera i aktivnosti zdravstvene zaštite koje se, u skladu sa zdravstvenom doktrinom i uz upotrebu zdravstvenih tehnologija, koriste za očuvanje i unapređenje zdravlja ljudi, a koju obavlja zdravstvena služba.\nMere i aktivnosti zdravstvene zaštite moraju biti zasnovane na naučnim dokazima, odnosno moraju biti bezbedne, sigurne i efikasne i u skladu sa načelima profesionalne etike.


Objavljeno 08.12.2015 10:17\nLiga prvaka: derbi u Wolfsburgu\nSusreti šestog kola nogometne Lige prvaka igraju se večeras i u srijedu, nakon čega će biti poznato svih 16 ekipa koje će se plasirati u osminu finala.\nObjavljeno 08.12.2015 10:07\nLet iz Istanbula za Sarajevo otkazan zbog magle\nLet Turkish Airlinesa iz Istanbula za Sarajevo je otkazan dok je raspored ostalih dolazaka na Sarajevski aerodrom za sada nepromijenjen a njihova realizacija zavisit će od vremenskih uvjeta, potvrđeno je iz Međunarodnog aerodroma Sarajevo.\nObjavljeno 08.12.2015 09:48\nNa današnji dan umro Mirza Delibašić\nNa današnji dan 1941. godine Sjedinjene Američke Države (SAD) i Velika Britanija objavili su rat Japanu koji je dan ranije napao američku bazu Pearl Harbour na Havajima.\nObjavljeno 08.12.2015 09:38\nRusko-turska kriza šansa bh. građevinara\nVelike građevinske kompanije iz Turske će, zbog sankcija Rusije, ostati bez tržišta najveće zemlje na svijetu, što bi moglo otvoriti prostor za veće angažovanje građevinskih kompanija iz regiona, pa tako i iz BiH, procjenjuju iz Spoljnotrgovinske komore (STK) BiH.\nObjavljeno 08.12.2015 09:29\nNafta oborila akcije u energetskom sektoru\nJučerašnji pad cijena nafte oborio je akcije energetskih kompanija širom svijeta, dok su dionice avio-kompanija porasle zbog pojeftinjenja goriva.\nObjavljeno 08.12.2015 09:27\nObjavljeno 08.12.2015 08:49\nRuske sankcije mogu umanjiti turski BDP i do 0,7 posto\nRuski sankcije protiv Turske mogle bi imati značajan utjicaj "ako se protegnu tokom iduće godine i budu potpuno primijenjene", navodi se u izvještaju Evropske banke za obnovu i razvoj.\nObjavljeno 08.12.2015 08:45\nSporazum o slobodnoj trgovini na snazi od 1. januara\nVisoka komesarka Evropske unije za vanjsku politiku i sigurnost Federica Mogherini je izjavila da će Sporazum o slobodnoj trgovini između EU i Ukrajine na snagu stupiti od 1. januara 2016. godine.


Solnok je u subotu uveče pobedio Jug sa 10:5 u finalu fajnal siksa Lige šampiona u Budimpešti.\n- Jako sam srećan, uživam u klubu i Solnok je svakako zaslužio ovaj pehar. Ne samo zbog ulaganja, već i zbog odnosa koji ljudi u klubu prema igračima i stručnom štabu, a i zašto ne reći da smo najbolje igrali cele sezone - istakao je Aleksić.\nMilan Aleksić u finalu protiv Juga\nOn je dodao da su srpski igrači i dovedeni da odigraju najbolje kada je najvažnije. Na krov Evrope se popeo sa Andrijom Prlainovićem i Živkom Gocićem.\n- Andrija je bio fantastičan, zasluženo je dobio MVP nagradu, ali cele sezone smo fantastično funkcionisali kao ekipa - naveo je Aleksić.


Još uvek nije poznato koja institucija je naložila obustavljanje radova na izgradnji memorijalnog kompleksa Ridvanu Ćazimiju, bivšem komandantu Oslobodilačke vojske Preševa, Bujanovca i Medveđe (OVPBM) na jugu Srbije.\nĆazimije ja ubijen maja 2001. godine, po okončanju pregovara pripadnika ove gerilske formacije i Vlade Srbije, pod okolnostima koje do danas nisu rasvetljene.\nŠta kažu u Ministarstvu za rad?\nU Ministarstvu za rad, zapošljavanje, boračka i socijalna pitanja, koje ima nadležnost u podizanju i uklanjanju ratnih memorijala, za Radio Slobodna Evropa (RSE) nisu odgovorili da li je prethodno na njihovu adresu poslata inicijativa za podizanje obeležja, kao ni ko ju je uputio.\nIz tog ministarstva je 26. aprila saopšteno da pozdravljaju brzu reakciju policije na zaustavljanju radova na podizanju mauzoleja Ćazimiju, poznatijeg pod nadimkom komandant Leši.\nDodali su da se Ministarstvo “nakon saznanja iz medija o nameri podizanja ovog mauzoleja obratilo nadležnim državnim organima i institucijama, kako bi njihove stručne službe proverile sve dostupne informacije po pitanju ovog slučaja“.\nMada je prema Zakonu o ratnim memorijalima postavljanje ovih obeležja i njihovo uklanjanje u nadležnosti Ministarstva za rad, prva zvanična reakcija stigla je 25. aprila od ministra unutrašnjih poslova Aleksandra Vulina, koji je izjavio da je policija obustavila izgradnju ovog memorijala.\nU ministarstva ćute, predstavnik Albanaca osuđuje\nOdgovor je izostao i iz Ministarstva unutrašnjih poslova, na pitanje RSE od koga je MUP dobio nalog da zaustavi radove i šta je bio zvaničan razlog za intervenciju policije.\nKomentarišući Vulinovu izjavu, predsednik Nacionalnog saveta Albanaca Ragmi Mustafi, izjavio je 25. aprila za RSE da nema informacija da su radovi na tom objektu sprečeni i da ne zna da li je zaista policija na terenu preduzimala bilo kakve postupke.\nPredviđeno je da memorijal bude izgrađen na zemljištu u vlasništvu džamije u Velikom Trnovcu. Prema nezvaničnim informacijama RSE, inicijator izgradnje je Udruženje ratnih veterana takozvane Oslobodilačke vojske Preševa, Medveđe i Bujanovca.\nPitanje postavljeno u Skupštini\nTema se našla i na sednici Skupštine Srbije 13. aprila, kada je šef poslaničke grupe Socijalističke partije Srbije (SPS) Đorđe Milićević postavio poslaničko pitanje da li su opština Bujanovac ili Mesna zajednica Veliki Trnovac podneli zahtev za odobrenje izgradnje memorijalnog kompleksa Ridvanu Ćazimiju.\nRok za davanje odgovora na poslaničko pitanje je do 40 dana. Milićević za RSE kaže da mu još uvek nije stigao odgovor.\n"Ubeđen sam da će nam biti prosleđen, kao i odgovor na svako pitanje koje smo do sada postavili Vladi", kaže.\nŠta kažu u lokalnim institucijama?\nNačelnik Urbanizma u Opštini Bujanovac Basri Memeti rekao je za RSE da je i njegova služba bila zatrpana pitanjima o tome, ali da je svima dao isti odgovor.\n“Jedino što danas mogu da vam kažem, kod nas nema nikakvog zahteva za izgradnju. Nema zahteva i to je sve što mogu da saopštim”, rekao je Memeti.\nNi u Zavodu za zaštitu spomenika kulture u Nišu, na čijoj se teritoriji nalazi lokacija na kojoj se izvode radovi, nemaju nikakve informacije o tome.\nZgrada Opštine Bujanovac\nZakon o ratnim memorijalima propisuje da predlog za uređenje ili uklanjanje ratnih memorijala mogu podneti državni organi, organi teritorijalne autonomije, jedinice lokalne samouprave, pravna i fizička lica.\nPredlog za izgradnju ili postavljanje ratnog memorijala, između ostalog, mora da sadrži podatke o podnosiocu, opis konkretnog događaja “koji je u skladu sa tekovinama oslobodilačkih ratova Srbije”, opis ratnog memorijala i predlog teksta koji će biti ispisan na njemu.\nTakođe se mora predočiti predlog mesta na kojem će biti podignut i idejni projekat.\nRidvan Ćazimi, poznatiji kao komandant Leši, za Albance sa juga Srbije je nacionalni heroj, a za vlast u Beogradu terorista.\nSukobi na jugu Srbije su izbili nakon potpisivanja Kumanovskog sporazuma juna 1999. godine, čime je okončan rat na Kosovu. Tada su se vojne i policijske snage Srbije povukle sa Kosova i bile raspoređene u pretežno albanske opštine na jugu Srbije. Lokalno stanovništvo bilo je izloženo maltretiranju i napadima, pa je kao odgovor organizovana takozvana Oslobodilačka vojska Preševa, Medveđe i Bujanovca (OVPMB).\nOružani okršaji ove grupe sa vojskom i policijom trajali su do maja 2001. godine.\nPrema istraživanju Fonda za humanitarno pravo (FHP), objavljenom 2002. godine, Ćazimi je bio je jedan od predstavnika OVPMB direktno uključenih u pregovore sa predstavnicima vlasti početkom 2001. godine.\nRidvan Ćazimi, u kancelariji u Velikom Trnovcu. Zabeleženo 14. marta 2001. godine, dva i po meseca pre nego što je ubijen pod do danas nerasvetljenim okolnostima.\nPrema podacima FHP, ubijen je snajperskim hicem na mestu Guri Gat iznad sela Lučane na jugu Srbije, kada je na tu lokaciju stigao sa trojicom saboraca.\nŠta stoji u Zakonu o ratnim memorijalima?\nVraćajući se na reakciju MUP-a Srbije, Marko Milosavljević iz nevladine Inicijative mladih za ljudska prava (YIHR) kaže za RSE da ona pokazuje da država Srbija želi da ima monopol na sećanje o događajima iz vremena ratnih sukoba devedesetih.\nI ovaj sagovornik podseća da je za ovo pitanje po zakonu nadležno Ministarstvo za rad.\n“Treba da se utvrdi da li je postojao predlog od strane grupe građana ili lokalne samouprave da se ovaj memorijal podigne. Jedino na osnovu rešenja ministarstva mi možemo znati šta se sa ovim memorijalom dešava, da li je uopšte pokrenuta izgradnja i mislim da tu policija u ovom slučaju ne može da bude nadležna”, kaže Milosavljević.\nPrema njegovom mišljenju aktuelna situacija oko podizanja spomen-kompleksa Ćazimiju je posledica “vrlo problematičnog” Zakona o ratnim memorijalima koji je usvojen 2018. godine.\nČlan 22 tog zakona zabranjuje izgradnju ili postavljanje ratnog memorijala, ukoliko je memorijal posvećen događaju “koji nije u skladu sa tekovinama oslobodilačkih ratova Srbije, ili simbolizuje gubitak suvereniteta, teritorijalnog integriteta, celokupnosti i nezavisnosti ili slobode Republike Srbije”.\nTakođe, zabrana važi ako memorijal svojom sadržinom ne odgovara istorijskim ili stvarnim činjenicama ili ako vređa opšte i državne interese, nacionalna i verska osećanja ili javni moral.\nIsti ovi razlozi navedeni su i za uklanjanje spomenika.\nPotreban dijalog o različitim narativima\nPrema nezvaničnim informacijama, na području tri opštine na jugu Srbije postoji više od 30 spomen obeležja pripadnicima OVPBM, policajcima i vojnicima stradalim tokom NATO bombardovanja ili tokom sukoba na jugu Srbije 2000. i 2001. godine.\nMarko Milosavljević podseća da su upravo na području opština Preševo, Bujanovac i Medveđa, u kojem većinski živi albansko stanovništvo, podignuti spomenici i pripadnicima vojske i policije Srbije.\n“Konkretno imate spomenik u blizini Bujanovca koji tu postoji odavno i ja mislim da bude problematično za srpsko društvo, a posebno za državu Srbiju, da postoje različiti memorijali ljudima koji su bili na suprotim stranama. Jedino razgovor o tim memorijalima i dijalog između tih narativa može da dovede do pomirenja i dugotrajnog mira”, zaključuje Milosavljević.\nKoji su spomenici premešteni?\nNeki od spomenika na području juga Srbije su, zbog reakcija javnosti, premešteni sa jedne na drugu lokaciju. Tako je mermerni spomenik sa imenima 27 poginulih boraca OVPMB, otkriven početkom novembra 2012. na centralnom trgu u Preševu, posle tri meseca premešten u dvorište obližnje džamije u kome se i danas nalazi.\nVlasti u Beogradu, su odmah nakon postavljanja spomenika insistirale na tome da je bila neophodna saglasnost niškog Zavoda za zaštitu spomenika kulture nadležnog za izgradnju, koji lokalna samouprava nije zatražila. U isto vreme, najviši državni zvaničnici su najavili da će on biti sklonjen.\nUklanjanje spomenika izazvalo je velike tenzije u tom delu Srbije, a operacija, koju je obezbeđivalo više od 200 žandarma, izvedena je u ranim jutarnjim časovima.\nSredinom 2015. godine uklonjen je i spomenik podignut u čast 12 poginulih pripadnika srpske policije kod sela Lučane. Spomenik je uklonjen i premešten u portu crkve u Bujanovačkoj banji, neprosredno pred dolazak tadašnjeg predsednika Vlade Aleksandra Vučića.


Ambasadori: Srbija treba da nastavi put ka EU - Politika - Dnevni list Danas\nPočetna » Politika » Ambasadori: Srbija treba da nastavi put ka EU\nAmbasadori: Srbija treba da nastavi put ka EU\nAmbasadori Francuske, Holandije, Italije i Rumunije u Beogradu, kao i šef Delegacije EU, Sem Fabrici, složili su se danas da Srbija treba da nastavi put ka EU i da je solidarnost „moto“ Dana Evrope.\n0Piše: Beta 08. maja 2020. 17.45\n„Najteže reforme u Srbiji nisu vezane za ekonomiju, već za vladavinu prava, borbu protiv korupcije, a to može da se radi bilo kada, nezavisno od ekonomske krize“, rekao je francuski ambasador Žan-Luj Falkoni.\nU ambasadoskoj panel-diskusiji povodom Dana Evrope, na temu „Prošlost, sadašnjost i budućnost EU i njenih odnosa sa Srbijom“, prenošenoj na Fejsbuk stranici beogradskog EU info centra, Falkoni je rekao da francuski predsednik Emanuel Makron ne želi institucionalne reforme, već da EU bude efikasnija van i unutar nje same, te da je potrebno ponovo čuti javno mnjenje koje su iz vida izgubile sve države članice.\n„Moramo da vratimo Evropu u stanje gde će ljudi u svakodnevnom životu videti korist. Reforme o kojima Makron priča, nisu institucionalne, već se odnose na praktične stvari“, rekao je Falkoni.\nDodao je da je metodologija postupka proširenja članstva EU već predstavljena, da su reforme EU u toku, te da su reforme u Srbiji jedina stvar koja trenutno utiče na brzinu njenog pristupanja Uniji.\nAmbasador Holandije u Srbiji Žil Bešor Plug rekao je da će za EU presudno biti da posmatra predstojeće, junske izbore u Srbiji, kako bi imali pravu sliku o reformama.\nOn je dodao da su reforme najvažnije za otvaranje pregovaračkih poglavlja, te da kriza zbog pandemije neće presudno uticati na dijalog.\nIstakao je da su na ovonedeljnom samitu EU-Zapadni Balkan bili istaknuti prioriteti: pandemija i prevazilaženje krize, te je zbog toga proširenje ostalo po strani.\nPovodom 70 godina od potpisivanja Šumanove deklaracije, rekao je da je ekonomska saradnja bila jedan od njenih glavnih elemenata.\n„Ljudi sada sve uzimaju zdravo za gotovo, generacija mojih roditelja je preživela rat, teško je objasniti deci koja su rođena u prosperitetu da može biti drugačije. Saradnja na svim nivoima je preduslov da se spreči novi rat. Moramo da održavamo mir, prosperitet i blagostanje. Rad na tome se nikada ne završava“, rekao je Plug.\nOn smatra da je Velika Britanija pogrešila što je napustila EU, ali da će Unija uspeti da se izbori s tim izazovom.\n„Jedan od najvećih izazova biće da ostanemo otvoreni za kritike, drugačije mišljenje i diskusiju i članica EU međusobno, i s državama koje nisu članice – diskusija je fundamentalna osnova Unije“, zaključio je Plug.\nItalijanski ambasador Karlo Lo Kašo, komentarišući zašto se proširenje ne pominje u Zagrebačkoj deklaraciji sa samita EU-Zapadni Balkan, izjavio je da EU i dalje za to, a da „Zapadni Balkan treba da nastavi reforme koje su neophodne za dalju evrointegraciju“.\nAmbasadorka Rumunije Oana-Kristina Popa podsetila je na put Rumunije ka EU i dodala da njena zemlja podržava Zapadni Balkan na putu ka EU.\nŠef Delegacije EU u Srbiji, Sem Fabrici je rekao da Srbija ne treba da se bavi samo ekonomskim oporavkom, već da nastavi reforme na putu ka EU.\nSvi učesnici panel diskusije su naglasili da se proces proširenja nastavlja i da je solidarnost „moto“ Dana Evrope.\nDan Evrope, 9. maj, dan je sećanja na deklaraciju francuskog ministra spoljnih poslova Robera Šumana iz 1950. godine, koja se smatra prvim zvaničnim korakom u nastanku Evropske unije.\nTa deklaracija je bila predlog bivšim neprijateljima: Francuskoj i Nemačkoj, da uspostave organizaciju koja će zajednički upravljati njihovim industrijama uglja i čelika, da se nikada ne bi ponovio rat u Evropi.\nŠumanov predlog je najpre doveo do stvaranja Evropske zajednice za ugalj i čelik 1951. godine, preteče Evropske ekonomske zajednice koja je prerasla u današnju EU.\nambasadori, EU, reforme, Zapadni Balkan\nEU nema „recept“ za balkanske autokrate


6. Podunavska konferencija - 13. septembar 2016. u Beču - Novosti - Austrija u Srbiji - www.advantageaustria.org\n6. Podunavska konferencija - 13. septembar 2016. u Beču\nSpoljnotrgovinska organizacija Privredne komkore Austrije - ADVANTAGE AUSTRIA u okviru 6. Podunavske konferencije organizuje mađunarodni kooperacioni forum za snabdevače i klijente sa logističikim rešenjima za automobilsku i prehrambenu industriju.\nU utorak, 13.septembra 2016. godine stručnjaci pružaju informacije o razvoju i izazovima na transportnim trasama Evrope.U centru pažnje su teme kao štu su granične kontrole i rokovi čekanja u Evropskoj uniji kao i intermodalni saobraćaj u Podunavskom regionu, dok će se panel "Finansijska pitanja & projekti" baviti subvencijama, porezima i infrastrukturnim projektima.\nPosle izlaganja planirani su B2B individualni sastanci sa zastupnicima preduzeća kao i sa institucijama iz čitavog Podunavskog regiona..\nUšešče je besplatno, a registracija preko sledećeg portala obavezna: Registracija\nMeđunarodni kooperacioni forum namenjen je preduzećima iz oblasti automobilske i prehrambene industrije iz Podunavskog regiona kao i ponuđačima logističkih rešenja, koji aktivno sudeluju u lancu snabdevanja prehrambene ili automobilske industrije.\nBliže informacije o kooperacionom forumu, kao što je registracija, program, online-ugovaranje B2B-sastanaka pronaći ćete na sledećem portalu na engleskom jeziku : www.b2match.eu/donauraumlogistik2016 .\nForum će biti održan 13. septembra 2016. u Privrednoj komori Austrije, Wiedner Hauptstraße 63, 1045 Beč, Austrija. Radni jezik je engleski bez prevoda.\nPrethodna vestPrivredni podaci o AustrijiSledeća vest9.Forum „International Hotel Investment & Design Club Forum“ |…


Ericssonova rešenja za optimizaciju mobilnih mreža – Personal magazin\nSve veći zahtevi korisnika za konstantnom mobilnom konekcijom obezbeđuju operatorima sjajnu priliku za većom zaradom ali isto tako ih suočavaju sa novim izazovima. Potrebno je osigurati visok kvalitet mreže koja…\nSve veći zahtevi korisnika za konstantnom mobilnom konekcijom obezbeđuju operatorima sjajnu priliku za većom zaradom ali isto tako ih suočavaju sa novim izazovima. Potrebno je osigurati visok kvalitet mreže koja će moći da se izbori sa velikim protokom podataka. Korisnici žele stalan pristup društvenim mrežama, igrama i različitim aplikacijama. Upravo Ericssonova „Smartphone Network Optimization“ rešenja, koja će biti predstavljena na Mobile World kongresu u Barseloni, omogućiće operatorima da se izbore sa ovim izazovima.\n„Uz pomoć „Smartphone Network Optimization“ rešenja, operatorima omogućavamo da naprave proaktivni plan prilikom ekspanzije mreže i podrške za sve veći broj pemetnih telefona, kako bi svojim korisnicima pružili najviši mogući kvalitet usluga i mreže,“ istakla je Eva Elmsted, podpredsednik i direktor sektora za proizvode kompanije Ericsson. „Visok kvalitet mreže je od presudne važnosti za operatore prilikom privlačenja novih i zadržavanja postojećih pretplatnika koji koriste pametne telefone.“\nTokom rada sa vodećim operatorima na različitim tržištima, Ericsson je izgradio značajno iskustvo, sposobnosti i alate uključujući i sledeće usluge: smartphone i mobilnu širokopojasnu reviziju, planiranje kapaciteta, optimizaciju radio veze i transporta.\nNova Ericsson ConsumerLab studija pokazala je da je presudni faktor za povećanje korišćenja različitih mobilnih servisa brzina konekcije. Čak 46% ispitanika navela je ovaj razlog ističući da žele što manje da čekaju prilikom korišćenja Interneta na mobilnim uređajima.Drugi, odnosno treći razlog je duža autonomija baterije i bolja pokrivenost signalom, a upravo će Ericssonovo rešenje za optimizaciju mreže rešiti ova tri zahteva korisnika.\nEricssonova rešenja za optimizaciju mobilnih mreža was last modified: February 27th, 2012 by Redakcija\nEricssonmobilne mrežeoptimizacijaSmartphone Network Optimization\nNovi Fujitsu STYLISTIC M532 Android media tablet


Savo blista nakon Astane, najbolji Partizan ove sezone! "Crno-beli" imaju fudbalera od 15 miliona evra? - Sportske.net\nTokom utakmice sa Kazahstancima pojavila se informacija da bi visoki napadač mogao da napusti Humsku.\nBravo, crno-beli - oproštaj od Evrope u velikom stilu!Partizanov ples na poluvremenu!Šta je Milošević smislio? Promena formacije ili nešto drugo, ovo je sastav!Suma beskrajno zahvalan Miloševiću, evo šta kaže o prošlosti!Ko se posle grupne faze nalazi na tom famoznom 15. mestu na UEFA listi za koje su se naši klubovi toliko borili?\nTrener fudbalera Partizana Savo Milošević ocenio je da je igra njegovog tima, posebno u prvom poluvremenu u sinoćnoj pobedi nad Astanom jedna od boljih ove sezone, kao i da su "crno-beli" po igri zaslužili da se plasiraju u eliminacionu fazu Lige Evropa.\nFudbaleri Partizana pobedili su sinoć Astanu sa 4:1 u poslednjem kolu Grupe L Lige Evrope.\nNa konstataciju da su golove za "crno-bele" postizali stranci, Milošević je kazao da mora da bude prezadovoljan.\n"Očekujem još bolji Partizan, mislim da možemo bolje. Mislim da će nam mnogo doneti ove zimske pripremene. Imamo vreme za odmor, ali i vreme da se dobro pripremimo."\nTokom utakmice se pojavila informacija da postoji interesovanje Astane za Umara Sadika, za kog je klub iz Kazahstana spreman da izdvoji sedam miliona evra.


MILORAD GAČEVIĆ – Novi Plamen\nAuthor: MILORAD GAČEVIĆ\nMay 23, 2019 July 22, 2019\nPoseban zamajac Bolivarskoj revoluciji trebali su da daju Komunalni saveti. Sam Ugo Čavez u svojim govorima je isticao da Komunalni saveti treba da predstavljaju kamen temeljac socijalizma za XXI vek.\nŠirom Argentine radnici vođeni sloganom Okupiraj, bori se i proizvodi! okupljaju, diskutuju, razvijaju planove i formiraju i stvaraju kooperative.\nNije neophodno da sportista bude Srbin ili pravoslavac da bi nastupao za Crvenu zvezdu, kao što nije neophodno biti srpski nacionalista da bi se navijalo za Crvenu zvezdu.\nLevica u Latinskoj Americi: Bolivija (III)\nJanuary 30, 2018 July 22, 2019\nCOORDINADORU čini pet organizacija i čitav niz manjih samoorganizovanih grupa, pri čemu u njenom funkcionisanju ne postoji nikakva formalna hijerahija.\nZa brazilske krupne zemljoposednike kaže se da predstavljaju najreakcionarniju oligarhiju u Latinskoj Americi.


Poverenik: Viber imenovao predstavnika za Srbiju\nPoverenik za informacije od javnog značaja i zaštitu podataka o ličnosti primio je 1. oktobra pismenu odluku kompanije Viber Media S.a.r.l. sa sedištem u Luksemburgu, kojom ova kompanija imenuje svog predstavnika za Republiku Srbiju, u skladu sa Zakonom o zaštiti podataka o ličnosti, saopšteno je u petak, 2. oktobra, na sajtu Poverenika.\n“U skladu sa zakonom, ovom predstavniku se, uz kompaniju Viber Media S.a.r.l. odnosno umesto nje, Poverenik ili drugo lice može obratiti u pogledu svih pitanja u vezi sa obradom podataka o ličnosti, a u cilju obezbeđivanja poštovanja odredbi ovog zakona”, navodi se u saopštenju.\nDodaje se da su predstavnici kompanije Viber za Republiku Srbiju advokati Zajedničke advokatske kancelarije Marković Vukotić Jovković.\nImenovanju predstavnika ove kompanije prethodilo je inicijalno obraćanje SHARE fondacije.\nPoverenik je ponovo apelovao na druge strane kompanije koje imaju obavezu imenovanja svog predstavnika u Republici Srbiji, u skladu sa Zakonom o zaštiti podataka o ličnosti, da istu obavezu izvrše i time pokažu svest o obavezi poštovanja vladavine prava i privatnosti svojih korisnika u Republici Srbiji.


Predsednica Vlade posetila Sevojno – Vila As\nEkonomija • Republika • Vesti • Zlatiborski okrug\nPredsednica Vlade posetila Sevojno\nPredsednica Vlade Srbije, Ana Brnabić je 13.februara posetila Sevojno, gde je istakla da je prioritet Vlade u putnoj infrastrukturi završetak deonice auto-puta od Obrenovca do Ljiga, početak radova od Preljine do Požege i spajanje koridora 10 i 11.\nPolovinom godine biće završen i otvoren deo auto-puta od Obrenovca do Ljiga. Nakon toga počinju radovi na deonici Preljina–Požega, a vode se razgovori oko deonice Pojate–Preljina, kako bi spojili koridor 10 sa deonicom koridora 11, objasnila je ona.\nBrnabić je navela da sa BiH još nije postignut dogovor o tome kojom trasom će ići auto-put Beograd–Sarajevo, uz napomenu da je to političko pitanje i da se Srbija zalaže za trasu koja je za našu zemlju najbolje rešenje.\nPremijerka je prilikom obilaska Valjaonice bakra Sevojno istakla da ekonomija Srbije treba da se zasniva na lokalnom ekonomskom razvoju i na lokalnoj privredi, iako se neće odustati ni od dovođenja stranih investitora.\nSrbija je, kako je podsetila, u 2017. godini bila sa 2,6 milijardi evra direktnih stranih investicija apsolutni lider u ovom delu Evrope. Ipak, moramo sve više da se oslanjamo na lokalnu privredu. Užice je dobar primer za to sa dinamičnom privredom i kompanijama “Prvi Partizan”, “Impol Seval” i Valjaonicom bakra, ukazala je ona.\nVlada će takve firme, zajedno sa Ministarstvom privrede, podržavati, podvukla je Brnabić i navela da je jedan od prioriteta Vlade razvoj namenske industrije i izvoza.\nPredsednik “Ist point holdinga”, u okviru koga posluje Valjaonica bakra, Nebojša Ćirić rekao je da je ova kompanija jedan od najvećih dobavljača “Prvog partizana”, “Krušika” i “Slobode”.\nĆirić je precizirao da je Valjaonica bakra, koja zapošljava 1.100 radnika, imala prošle godine realizaciju od 130 miliona evra, izvoz od približno 100 miliona evra i neto devizni priliv u budžet Republike Srbije od 60 miliona evra.\nPrema njegovim rečima, ove godine planom je predviđena proizvodnja od 24 000 tona različitog asortimana proizvoda. Kao privatna kompanija imamo odličnu saradnju sa Vladom Srbije na povećanju proizvodnje i izvoza, naveo je Ćirić.\nBrnabić se tokom posete Valjaonici bakra sastala sa menadžmentom kompanije, rukovodstvom grada Užica i gradske opštine Sevojno.\nDokumentarac “Silom na sedmu”


Od 1.000 građana samo troje štedi u bankama | Novosadski informativni portal 021\nDnevnik je analizirao kakvim se sve opasnostima građani izlože, ukoliko im novac nije u sefu u banci, već u kućnom ili u čuvenim "štednim slamaricama".\nU medijima su neretki naslovi o tome da provalnici upadaju u kuće i stanove i uspešno obijaju sefove. Trud se obično isplati jer znaju ko nije kod kuće i gde se čuva novac. Lopovi kao da prate ekonomske biltene i statistitku, pa znaju da građani Srbije u "slamaricama" čuvaju oko 3,5 milijarde evra. Ni druga strana nije naivna i gleda da svoju ušteđevinu zaštiti kako zna i ume. Prodavci sefova i bezbednosne opreme govore o tome da se sve češće kupuju brave, kamere i alarmi i ugrađuju sefovi.


Mara pravi žurke, ne haje za koronu - SPORTSKI ŽURNAL\nRuskinja na udaru u Kaliforniji, Šarapova prekršila zabranu\nMarija Šarapova je verovatno najpopularnija penzionerka na svetu. Sibirska lepotica se u februaru povukla iz tenisa zbog konstantnih problema sa ramenom, ali je i dalje u centru pažnje.\nOvog puta ne zbog izgleda ili rezultata, nego zbog činjenice da je na delu uhvaćena kako krši zabranu o ponašanju u vreme pandemije. Šarapova sada živi u Los Anđelesu gde je još sredinom marta, kao u celoj Kaliforniji, uveden niz restrikcija.\nMeđutim, Ruskinja koja se konačno oslobodila okova non-stop treniranja, nije mogla da odoli i sa momkom, 40-godišnjim Aleksandrom Gilksom, i još nekoliko prijatelja, napravila je žurku u svojoj kući na obali Pacifika. Na njenu nesreću, paparaci su je uhvatili na delu i sada se čeka kazna.\nKoliko to prebogatu Šarapovu brine, nije teško zamisliti.\nTSS tur: Elena Milovanović preokretom do pobede nad Fatmom Idrizović


EVROPA POKAZUJE ZUBE: Njemačka i Francuska smislile su vojni model da ne zavise SAD-a i NATO-a - GlobalCir\nEVROPA POKAZUJE ZUBE: Njemačka i Francuska smislile su vojni model da ne zavise SAD-a i NATO-a\nNajmanje 20 zemalja Evropske unije planiraju da ostvare blisku vojnu saradnju, a na čelu te inicijative stali su Berlin i Pariz, prenio je njemački list “Frankurter algemajne cajtung”. Cilj “Strateške autonomije”, kako se naziva ova inicijativa, bio bi odbrana politike evropske zajednice.\nNezavisni od NATO pakta\nJoš u izradi, inicijativa je opisana kao “dugoročna vizija da države učesnice imaju oružane snage koje će moći da izvršavaju vojne zadatke”. Ova saradnja bila bi nezavisna od NATO pakta, koji bi i dalje ostao “kamen temeljac kolektivne odbrane”, prenio je Franurter algemajne cajtung.\nFrancusko-nemački prijedlog rezultat je nedavnog savjeta obje zemlje, a trenutno vlade rade na formulaciji uslova za zemlje koje žele da se priključe, slično onima koji se postavljaju i zemljama koje ulaze u transatlansku alijansu. Tako će zemlje članice, kako se za sada pretpostavlja, izdvajati dva odsto budžeta na odbranu, uz investicioni udio od 20 odsto.\nNova evropska vojska bi bila usaglašena, i učestvovala bi u zajedničkim misijama.\nProblemi Evrope nisu nužno i problemi NATO-a\nKako je za Sputnjik, rekla Karolin Galakteros, doktor političkih nauka i pukovnik u rezervi francuske vojske, to je po njenom mišljenju dobra inicijativa, jer do nje dolazi u trenutku kada ostale okolnosti idu naruku takvim idejama.\n– Američku spoljnu politiku, a posebno politiku SAD u odnosu na Evropu, nije jednostavno razumjeti. Došao je trenutak kada bi Evropa trebalo da pokaže da posjeduje svu legitimnost u onome što se podrazumijeva pod strateškom autonomijom – objašnjava Karolin Galakteros za ruski portal. Iako kaže da ne zna detalje pregovora, smatra da će se govoriti o konsolidaciji sredstava, odnosno troškova sprovođenja operacija van teritorije EU. U ovom trenutku najveći dio troškova snosi Francuska, bez obzira na to što se te operacije tiču bezbjednosti svih Evropljana.\nKako je rekla, Evropa se danas suočava sa opasnostima i problemima oko kojih mogu da se ujedine članice EU, ali ne nužno i članice NATO-a, zbog čega je potrebna jasna autonomija.\nPostoje države u EU koje bespogovorno podržavaju NATO\nIpak, još nije jasno šta tačno podrazumijeva “strateška autonomija”. Kako je rekao general francuskih vazduhoplovnih snaga u penziji i viši naučni saradnik Instituta međunarodnih i strateških studija Žan-Vensan Brise za Sputnjik, postoje države u EU koje bespogovorno podržavaju NATO, koje su radije vjerne Alijansi nego što učestvuju u saradnji koja nosi čisto evropski karakter.\nTe države nisu apsolutno potčinjene, ali uživaju u očuvanju bliskosti sa SAD.\n– Sada se mnogo govori o novom stavu francuske diplomatije. Mnogo se govori, mada ne vidimo da se nešto radi. Ali možda je sada sazreo trenutak da ipak nešto konkretno realizujemo – nada se Brise.\nNOVA PROVALA U STAN NOVINARA: Domagoj Margetić pitao premijera stoji li HDZ i država iza prijetnji, pljačke i napada na njega\nNIJE PLANIRAN SUSRET? Ministri vanjskih poslova SAD-a i Sjeverne Koreje sljedeće nedjelje na Filipinima


Izdavali vozačke bez položenog ispita » pressing.ba\nIzdavali vozačke bez položenog ispita\nNa površinu su isplivale malverzacije sa saobraćajnim dozvolama.\n08.10.2019 u 16:28\nOd šestero osumnjičenih koji su jučer uhapšeni zbog malverzacija prilikom izdavanja vozačkih dozvola, troje će danas biti predati Kantonalnom tužilaštvu Kantona Sarajevo, potvrdila je novinarima glasnogovornica Tužilaštva KS Azra Bavčić.\nIstakla je da se uhapšeni sumnjiče da su izdavali vozačke dozvole bez položenog vozačkog ispita te dodala da se akcija nastavlja i danas.\nIz MUP KS juče je saopšteno da je ova akcija dio sveukupnih nastojanja policije da kroz intenzivirane akcije radi na sprečavanju i sankcionisanju nezakonitog ponašanja u vlastitim redovima i tako jačaju integritet u radu, ali i vrate povjerenje građana u rad MUP.\nPretresi u Srebreniku i Gradačcu, pronađena droga, oružje...\nŽivinice: Među 11 uhapšenih i dva policajca\nMuhamed Bešić obavio umru\nMetereolozi nam najavljuju novi snijeg\nTuzla: Žena se bacila sa zgrade\nBrezovo Polje: Ubio oca iz puške i pobjegao\nPotvrđena optužnica za kriminal u "Hotelu Tuzla"\nKolike su kazne za sporu vožnju?\nOduzete cigarete vrijedne više od 40.000 KM\nPoznato je kad se Pjanić vraća treninzima\nMože li se dobro živjeti od klikova na internetu?


Mrnjau vikend - velika javna akcija udomljavanja mačaka\nUkoliko u vašem stanu, srcu i životu ima mesta za neku malu macu istu možete pronaći u Domu omladine, na Mrnjau vikendu 15. i 16. septembra.\nDom omladine Beograda i udruženja "Ljudi za životinje", Felinološko društvo "Le PETit", "Feniks", "Najbolji prijatelj" i brojni volonteri i prijatelji organizuju treću veliku javnu akciju udomljavanja napuštenih mačaka. Organizatori podsećaju da ulicama glavnog grada luta preko 150.000 mačaka beskućnika i pozivaju sve koji su u mogućnosti da se pridruže rešavanju ovog problema i pruže dom nekoj od ovih mačaka.\nU okviru ove manifestacije, a povodom trideset godina od nastanka čuvenog filma Pola Šredera "Ljudi mačke", u subotu 15. septembra biće organizovana projekciju tog filma kao i stare verzije istoimenog filma Žaka Turnijea. Oba dana trajanja manifestacije, posetioci će biti u prilici da pogledaju dve izložbe posvećene mačkama. Izložbu fotografija mačaka beskućnika koje je autorka Natašu Despotović fotografisala na ulicama Dorćola i Vračara, kao i izložbu umetničkih predmeta koji za temu imaju mačke. Ruška Mrvić već pet godina naručuje slike mačaka od akademski obrazovanih umetnika čime je spojila svoju ljubav prema mačkama sa ljubavlju prema umetnošću. Ove slike zajedno sa figurama mačaka čine kolekciju Ruške Mrvić koja će biti izložena u holu Doma omladine a za cilj ima bolje razumevanje mačaka. Oba dana manifestacije ulaz je slobodan.\nSve mačke koje budu udomljene tokom Mrnjau vikenda 15. i 16. septembra, veterinari "Veterine Beograd" vakcinisaće protiv zaraznih bolesti. Nakon mesec dana sve te mačke će biti čipovane i vakcinisane protiv besnila, u skladu sa Pravilnikom o načinu obeležavanja i registracije pasa i mačaka, takođe besplatno.\nLola Moonshine - 14.09.2012. 11:24 h


Enrike Iglesias predstavio spot za singl El Baño – TOP FM radio Belgrade\nEnrike Iglesias predstavio spot za singl El Baño\n12. januara 2018. Marija Jovanović TOP MUSIC\nNovi singl je spojio jednog od najslušanijih izvođača, Enrikea Iglesiasa sa zvezdom u usponu – “Trap King” Bad Bunny. Rezultat je još jedna uzbudljiva, zavodljiva i seksi himna koja će postati hit širom sveta.\nSingl prati podjednako atraktivan video spot, koji je Enrike snimao u Los Anđelesu i Majamiju, a reditelj je Maksim Bohičik. U spotu se pojavljuje glumac Erik Roberts (kao barmen), dok glumica Poliana Uruena igra devojku u koju je zaljubljen Enrique.\nBez sumnje, Enrique Iglesias je jedan od najuspešnijih izvođača svih vremena! Na mestu #1 Billboard liste Latino singlova, Enrique je do sada ima neverovatnih 27 pesama. Prošlogodišnji veliki hit “Subeme la radio“ postao je njegov 29-ti #1 na Billboardovoj Latin Airplay listi—osiguravši mu rekord “umetnika sa najviše brojeva jedan u 22 godine koliko se ova lista vodi”! Singl „DUELE EL CORAZÓN“ bio je njegov četrnaesti #1 na Billboardovoj Top Dance listi, učinivši ga najuspešnijom muškom zvezdom (u bilo kom žanru). Kao istinska muzička ikona vlasnik je pesme koja se najduže održala na mestu #1 Billboardove Hot Latino liste- singl „Bailando”, koji je tu proveo čak 41 nedelju! Enrike je jedan od umetnika koji je u punom smislu osetio uspeh na polju digitala, jer spada u umetnike koji su naviše preslušavani (ima preko 10 milijardi strimovanih pesama, samo mu je poslednji singl prešao jednu milijardu), kao i preko 14 milijardi pregleda na kanalima YouTube/VEVO!\n« Hakovani serveri rudare kriptovalute za napadače\nHuawei P20 će zahvaljujući zubu imati 18,7:9 odnos ekrana »


Nemačka kompanija ZF započela izgradnju fabrike u Pančevu - Grad Pančevo\nNemačka kompanija ZF započela izgradnju fabrike u Pančevu\nPočetna/Nemačka kompanija ZF započela izgradnju fabrike u Pančevu\nSvečanim polaganjem vremenske kapsule, u četvrtak, 21. juna, u Pančevu je obeležen početak izgradnje fabrike električnih i hibridnih pogona nemačke kompanije ZF Frifrihshafen AG. Ovom prilikom, u Severnoj poslovnoj zoni, javnosti su se obratili: predsednik Srbije, Aleksandar Vučić, predsednik Pokrajinske Vlade, Igor Mirović, gradonačelnik Pančeva, Saša Pavlov, Njegova Ekselencija ambasador Nemačke, Aksel Ditman, kao i visoki predstavnici kompanije ZF Fridrihšafen AG, gospodin Mihael Hankel, član upravnog odbora i gospodin Jerg Grotendorst, rukovodilac ZF divizije E-Mobility.\n“Fabrika nemačke kompanije ZF u Pančevu, za koju je danas postavljen kamen temeljac, najveća je proizvodna investicija vredna 160 miliona evra”, izjavio je predsednik Srbije Aleksandar Vučić. „Dugo vremena smo se nadali ovakvoj investiciji. Već smo razgovarali da posle ovog proizvodnog pogona ZF zaposli dodatnih 100 ljudi u naučno istraživačkom centru. ZF nije fabrika jeftinih delova, već budućnosti”, objasnio je on.\nPredsednik Srbije Aleksandar Vučić izjavio je u Pančevu da očekuje da će rast BDP-a u ovoj godini biti viši od četiri odsto. Srbija je među 15 najboljih investiconih destinacija u Evropi i biće i još bolja jer imamo dobre zakone i uredbe, pomažemo subvencijama i izgradnjom infrastrukture.\nPredsednik Pokrajinske vlade Igor Mirović izjavio je da je ovo veliki dan za Grad Pančevo, AP Vojvodinu i Republiku Srbiju, jer, kako je ocenio, globalni lider u proizvodnji komponenata za autoindustriju koji posluje u 40 zemalja u celom svetu, konačno stiže i u našu zemlju.\n„Proizvodni pogoni ove kompanije obuhvatitiće 25.000 kvadrata i zaposliće 1.000 ljudi i to je dobra vest i pozitivan signal i za druge investitore“, rekao je predsednik Mirović.\nAmbasador Nemačke u Beogradu Aksel Ditman rekao je da je ponosan što je svetski lider u e-mobilnosti stigao u Srbiju, i odabrao baš Pančevo.\n“Proizvodnja će uskoro početi, a prisustvo kompanije ZF veliki je primer sve tesnije saradnje između Srbije i Nemačke u privredi”, ukazao je Ditman.\nJedan od direktora kompanije Mihael Hankel poručio je na polaganju kamena temeljca da je mnogo faktora doprinelo odabiru Srbije kao zemlje u koju će uložiti 160 miliona evra.\n“Mnogi faktori su doneli odluku gde da sagradimo fabriku, to je bio dugotrajan proces. Pančevo smo odabrali zahvaljujući izuzetnoj infrastrukturi, imamo dovoljno prostora za širenje fabrike, potencijale za njeno razvijanje, nekoliko transportnih puteva, kao i blizinu glavnog grada”, rekao je Hankel.\nDa je mobilnost glavna prednost i uspeh kompanije ZF preneo je i Jorg Grotendorst iz te kompanije, objasnivši da je ovo vreme kad je zagarantovan uspeh električnih motora, u odnosu na motore sa sagorevanjem. Grotendorst je rekao i da se proizvodnja motora za automobile u ZF-u udvostručuje svake godine, te da sledeće očekuju da proizvedu blizu pola miliona električnih motora.\nGradonačelnik Saša Pavlov u svom obraćanju istakao je da je lokalna samouprava Pančeva, prateći aktuelne napore Predsednika Republike Srbije u pravcu privlačenja investicija, uspela da napravi značajan zaokret u razmišljanju i načinu trošenja budžetskog novca i u prethodne tri godine intenzivno radi na finansijski izuzetno zahtevnoj investiciji opremanja lokacije Severne industrijske zone.\n“Danas smo stoga u prilici da vidimo efekat takvog angažovanja i posebno mi je drago da smo kao lokalna samouprava bili spremni, u koordinaciji sa Kabinetom predsednika, Razvojnom Agencijom Srbije i samim investitorom, da u istorijski rekordnom roku za grad Pančevo realizujemo sve administrativno-formalne preduslove i izdamo građevinsku dozvolu za ovu investiciju svetskog lidera u proizvodnji delova i sistema za auto-industriju, kompanije ZF iz Fridrihšafena. Benefiti od ove investicije i otvaranja novih radnih mesta prevazilaze sva ulaganja jer omogućuju ekonomski razvoj, rast bruto domaćeg proizvoda Republike Srbije uz unapređenje kvaliteta života građana, očuvanje porodice i zaustavljanje depopulacije”, izjavio je gradonačelnik Pavlov.\nOvde možete pogledati saopštenje kompanije ZF Friedrichshafen AG:\n2018-06-21 Saopštenje za medije\nFotografije: GU Pančevo, vojvodina.gov.rs, 013 info.


FOTO VIJEST - U Trebinju obilježen Dan borca | Trebinje Live\nFOTO VIJEST - U Trebinju obilježen Dan borca\nU spomen-crkvi Svetog cara Lazara, u krugu nekadašnje kasarne u Trebinju, danas je služen parastos borcima poginulim u odbrambeno-otadžbinskom ratu čime je obilježen Dan borca Republike Srpske.\nNakon parastosa, delegacije Boračke organizacije, grada Trebinja, Udruženja djece poginulih boraca "Nasljeđe" i Udruženja veterana Republike Srpske položile su cvijeće na Spomenik braniocima Trebinja i u Spomen-sobi Trebinjske brigade Vojske Republike Srpske.\nPredsjednik Skupštine Boračke organizacije Trebinje Pero Mišeljić rekao je da se nikada ne smiju zaboraviti oni koji su ugradili živote u Republiku Srpsku, te da je obaveza i dužnost svih da očuvamo Republiku Srpsku.\nOn je naveo da je i nakon više od dvije decenije od završetka rata najveći problem boračkih kategorija zapošljavanje.\nPredsjednik Udruženja djece poginulih boraca "Nasljeđe" Saša Pešikan kaže da zahvaljujući borcima koji su živote položili na branik otadžbine slobodno živimo u Republici Srpskoj.\n"Na pomenima svake godine treba da nas bude što više, jer je velika sramota da na obilježavanjima Dana Vojske Republike Srpske i Dana borca Republike Srpske ne bude više građana. Ne smijemo da zaboravimo naše heroje", istakao je Pešikan.\nPočela izgradnja zgrade za korisnike kolektivnog smještaja u Trebinju


Druga radionica u okviru projekta „Bolje akademske kvalifikacije kroz obezbjeđenje kvaliteta – BAQUAL“ – AKOKVO\nDruga radionica u okviru projekta „Bolje akademske kvalifikacije kroz obezbjeđenje kvaliteta – BAQUAL“\nDruga radionica u okviru projekta BAQUAL održana je u organizaciji partnera iz Makedonije pod nazivom „Standard kvalifikacije za nastavnike u visokom obrazovanju – baza za izradu programa za unaprjeđenje nastavničkih kompetencija“ 24. i 25. novembra 2021. godine u online formatu.\nTokom radionice, predstavnici nacionalne Radne grupe iz Makedonije, upoznali su prisutne sa standardom kvalifikacije za nastavnike u visokom obrazovanju koji razvijaju u okviru ovog projekta, uz poseban osvrt na preporuke iz dokumenta nastalog u okviru ministarske konferencije održane u Rimu 2020. godine – Roma Communique. Takođe, prezentovana su konkretna iskustva i studije slučaja sa ustanova visokog obrazovanja iz Makedonije kada je u pitanju unaprjeđenje nastavničkih kompetencija u oblasti visokog obrazovanja. Učesnici su imali priliku da tokom otvorene diskusije razmijene mišljenja o konkretnim načinima putem kojih se može poboljšati kvalitet nastavničke profesije i istovremeno sprovoditi kontinuirano obučavanje nastavnog kadra za primjenu savremenih didaktičkih i pedagoških vještina.\nU okviru prvog dana radionice, predstavnica Agencije za kontrolu i obezbjeđenje kvaliteta visokog obrazovanja – Ana Rutović održala je prezentaciju o standardu kvalifikacije u oblasti visokog obrazovanja koji razvija Radna grupa u Crnoj Gori, kao i o programu cjeloživotnog učenja koji bi se uveo u nastavni proces na ustanovi visokog obrazovanja na osnovu te razvijene kvalifikacije. Posebna pažnja je bila posvećena specifičnostima regulatornog okvira koji definiše uslove za razvijanje kvalifikacija u oblasti visokog obrazovanja, kao i istraživanju nastavničkih kompetencija koje je Radna grupa sprovela među nastavnicima, studentima i menadžmentom ustanova visokog obrazovanja.\nDrugi dan radionice bio je posvećen diskusiji o budućim koracima u okviru realizacije projektnih aktivnosti između projektnih partnera, kao i izazovima sa kojima se partneri na projektu suočavaju u okviru svojih nacionalnih sistema.\nZa našu nacionalnu Radnu grupu ova radionica je predstavljala sjajnu priliku da se prošire znanja u oblasti izrade standarda kvalifikacija.